Legeak betetzen, legearekin hausteko? • ZUZEU\nOso interesgarria iruditu zitzaidan Imanol Muruak Donostiako Askeguneaz idatzitako Lege bete legeari eusteko. Muruak aipatzen duen ia-guztiarekin bat nator. Esate baterako, nik ere ez dut uste EAJk itun autonomikoaren joko arauak hautsi nahi dituenik. Beraz, Askeguneko atxiloketak Ertzaintzak gauzatzeak ez ninduen batere harritu. Ez nuen besterik espero, izan ere, EAJk autogobernuan sakontzeari ematen baitio lehentasuna, horrek dakarren guztiarekin, hau da, Estatuarekin harreman “onak” izatea eta horren ondorioz, gustuko ez dituen epaiak Ertzaintzak betearaz ditzala.\nDena den, Muruaren analisia apur bat “hankamotz” geratzen da. Nire ustez, EAJk lege bidegabeak betetzeko duen jarrera abertzaleon artean oso hedatua dago. Berriako kazetariak zera diosku “Horra gakoa. Madrildik epai bidegabeak datozenean, EAEko instituzioen aukera bakarra ez da aginduak otzan betetzea”. Ados nago berarekin; Madrildik datozen gustuko ez dituzten neurriak errefusatuko beharko lituzkete hemengo instituzioek. Zoritxarrez, Udal eta Foru Aldundiek ere “Madrildik datozen epai bidegabeak otzan” betetzen dituzte. Esaterako, Ertzaintzak Urtza Alkorta atxilotu zuen lekutik hamaika kilometrora, Bildu eta Aralarrek gobernatzen duten Markina- Xemeingo Udalak Espainako bandera jarri zuen martxoan, Eusko Jaurlaritzak atxiloketak gauzatzeko argudio berberak emanez. Era berean, Donostiko Askegunetik oso gertu, Donostiako Udalatxean eskegita dagoen Espainako bandera ez du Bilduko udal gobernuak kendu.\nEz naiz moralinetan sartuko. Nork bere ildo politikoak finkatuz, horien ondorio eta kontraesanak neurtu behar ditu (Espainako bandera, atxiloketa bidegabeak gauzatzea…). Autogobernuan aurrera egiteko, lege bidegabeak bete behar dituela asumitu du EAJk. EH Bildu, asumitu ala ez, bide beretik dabil. EAJri Espainako bandera ez eskegiteko eskatu zioten Batasuneko kideek, gaur Espainako bandera eskegitzen dituzten Sortuko kideak dira (besteak beste, Bildu koalizio anitza da). Horregatik, ez zaizkit bidezkoak iruditzen Martin Garitanoren hitzak, izan ere, EAJk, Bilduk betetzen dituen lege berdinak, ez dituela bete behar aditzera ematen du Gipuzkoako Ahaldun Nagusiak.\nLegearen aurrean instituzioek izan ditzaketen rol ezberdinen harira, Legea bete legeari eusteko artikuluaren amaieran Imanol Muruak zera diosku: “(epai bidegabeei) uko egiteko,[…], konfrontazio politikorako borondatea eta estrategia beharko lirateke, eta egonkortasun instituzionala arriskuan jartzeko prest egon”. Hona, auzi honen gakoa! Legeak ez betetzeak eragin ditzakeen arriskuak asumitu behar dituzte hemengo instituzioek eta “gaur egungo EAJk (eta Bilduk) zerbait auzitan jarriko ez badu(te), horixe da”.\naskegunea, bildu, EAJ, legeak, politika\n"Kirola eta euskara" mahai ingurua Euskal Kultur Mintegiaren eskutik\n19 pentsamendu “Legeak betetzen, legearekin hausteko?”-ri buruz\ndarta 2013-05-16 14:15\nTira, azter ditzagun inposaturiko Madrilgo erabaki horien ondorioak.\nBildukoek espainako bandera jarri dutenez, balkoian gustatzen ez zaigun bandera bat ikusiko dugu. Ikusten dugun bakoitzean naska/amorrua/indiferentzia sentituko dugu (niri pertsonalki “nahiko dizerdit” balkoi batean zintzilik dauden trapuak.)\nEAJkoek Alkorta atxilotzeko agindua bete dutenez, torturapean lortutako autoinkulpazio batengatik kartzelara zigurtu duten pertsona bat egongo da kartzelan, hainbat urtez. Horretarako dozenaka pertsona kolpatu dute, irainak, mehatxatu, herri oso bat armekin okupatu… Alkortaren familia eta lagunek milaka kilometro egin behar izango dituzte (ea ez den gertatzen, baina ezkorra naiz) 20 minutuz krital zikin bat tarteko berarekin egoteko. Alkorta (eta ingurukoak) markatua geratuko dira, betirako. Baliteke norbaitek istripuren bat izatea kartzelarako joan etorri horietan. Milaka euro gastatuko dute. Alkortak bizitzaren zatirik politena pasako du ziega zikin batean.\nKonparatu beste zerbait, honek konparatzerik ez baitu. Espainako “oilandadun” bandera jarriko nuke nire etxeko balkoian horrekin Alkorta (eta ez dut ezagutzen) bere herrira bueltatuko balitz, egun bakar baterako bada ere.\nFermin Galparsoro 2013-05-16 14:47\nAspaldian irakurri dodan iruzkin demagogikoenetarikoa da hau. PP-k “biktimekin” eta zuk hemen erabiltzen dozuzan argumentuak oso antzekoak dirala konturatu zara?\ndarta 2013-05-16 23:45\nHemen noizean behin idazten tontakeriekin, ohore bat da komentariorik demagokikoena idatzi izana, mila esker!\nOrain benetan: ez dut demagogiarik ikusten ba, ala ez dakit oso ongi zer den demagogia. Artikuluaren funtsa bi egoera konparatzean datza: piperpotoa balkoian eta Alkortaren atxiloketa. Nik bi ekintzen ondorioak gehitu ditut konparazioari. Non dago demagogia???\nadibidez 2013-05-16 22:59\nGaritanok paga extrak ordaindu ditu, espainiako legeei kasurik egin barik. Hortxe desobedientzia adibide bat. Eta Bergaran 30 bandera inguru ipini dituzte espainiakoa ez ikusteko, adarra jotzea ere desobedientzia ekintza da, neure ustez.\nErtzainak bidali eta herritarrak jipoitzea, hori ez, hori ez da desobeditzea!\nIrala 2013-05-16 14:37\nEta eman da dale. Gure puzkerrek ez dute hatsik. Ez da gauza bera oilandadun bandera esekitzea edo errepublikanoa edo …. , Gaiztoak eta kolaborazionistak besteak dira, gu sistemaren ipurtzuloan sartu gara garbiketa egiteko. Gara egunkaria erdaraz ari bada PNV maltzurra delako da eta bla bla bla bla edo kar kar kar kar. ALAPORAHI!!!!\nBatera 2013-05-16 15:59\nAdos beraz. Guztiak berdinak. Ziurrenez ere ondorio berdinak izango lituzke batzuen zein besteen ukoak, ezta? Gaur bertan AVTk ilegalizazioak eskatu ditu eta edozein aitzakiak (bandera bat ez jartzea, esaterako) inhabilitazioak eta zigor gogorragoak ekartzeko aukerak berdinak direla pentsatzea itsua izatea da.\nZergatik ez batera? Bai, bai, batera. Estrategia abertzale bateratua. Hau da, adostu dezagun ez ditugula beteko agindu horiek. Bilduk ez du banderarik jarriko eta EAJk ez du ertzantzarik erabiliko Madrilgo auzitegien kapritxora. Herri honen zati honen %66a ordezkatzen duten alderdiek elkarrekin batera planto egin.\nTankeak kalera? Ba agian bai. Baina argi daukadana da EAJ dela momentuz handira apustu egin nahi ez duena. Ordagorik ez du irabaziko baina kostako zaio luzera txikira jokatuz bildutako tantoekin ustela egitea. Bai bera baino ustelagoa behintzat.\nSomorrostro Harana 2013-05-16 16:16\nGuztiz ados artikulu honegaz. EH Bilduk eskatzen dau gobernuari desobedientzia egitea zenbait gaitan eta banderaren gai txiker batean ez da gai desobedientzia hori gauzatzeko zigorrari beldurra dela eta. Nire ustez horrela jokatzen dauen alderdia ez dau sinesgarritasunik. EAJz ez dut ezer esango, sinesgarritasuna duela asko galdu zeuelako. Euskal Herriko herritarrek herri hau aurrera eroateko proposamenak gura dituzte ez onaztar eta ganboarren borroka patetikoak ikustea behin eta berriro. Gaurko politikarien maila lotsagarria eta negargarria da. Euskal alderdi politikoak zer dira alderdi politikoak ala sektak?\nikerA 2013-05-16 16:16\nObedientzia gutxiago ta batasun gehiago:\ngarret 2013-05-16 17:19\nNik alde nabarmena ikusten dut desobedientziazko bi ekintza horien artean.\nBanderak jartzeari uko egiten badio, Bildu kastigatua izango da bere bakarrean eta, segur aski, ilegalizatu ere egingo dute. Beraz, konfrontazio gutxi egongo litzateke estatuarekin, gizartearen zati handiena ezer gutxi egin gabe egongo litzatekeelako, ohituraren poderioz edo, azken urteetan gertatu den lez.\nEAJk Madrileko erabaki bidegabeak betearazten ez balditu, ordea, Eusko Legebiltzarraren gehiengoaren sostengua izango du eta, funtsean, gizartearen gehiengoarena. Hor bai sortuko litzateke konfrontazio zuzena estatuarekin.\nImanol Gartzia 2013-05-16 18:00\nEz al ginen ba garai berrietan? Ez al ginen ba politika egiteko beste moduak erabili behar zirela? 2 urte ez dira pasa, eta hasi gea betiko diskurtsoa entzuten: “zipaio”, “konfrontazioa”, “madriden aurka” etab. luze bat. Elizako meza ematen du, ta azkenean elizak lortu duena lortuko dute.\nNik egia esanda ez det politikan zuzenean parte hartzen baiana gero ta gogaituagoa nago politikarien jardunarekin, eta azkenean denak paso egitea lortuko dutelakoan nao, orduan jendearen pasibotasuna kritikatuko dute…\nSegi ba “herriharresi”, “Espainiar lubakia” edo nahi dezutena eraikitzen, baina ez ahaztu hemen denok bizi behar degula eta denok elkarri begiratu beharko diogula.\nMikel 2013-05-16 18:14\nPrimeran deritzot ezker abertzaleko super harresi zaleok zuen ametsa EAJ desobedientzian ikustea bada. Abertzale guztiok anaiak bezela batera, Bilduk bakarrik egitea ez da nahikoa eta proposamen “zintzoa” egiten dizuegu (botagura ematen dit “proposamen zintzoak” egiten dituztenean batzokiak margotzera dedikatzen diren bitartean) eta bla bla bla bla luze hori.\nEAJ zuen desobedientzia estrategian ikusi nahi baduzue, zorionak, baina erabakia EAJrena da eta kanpoko presio eta jazarpenek hain zuzen ere kontrako jarrera bultzaten dute. Mentalitate inposatzailea ia noiz gainditzen duzuen.\nI. Larrea 2013-05-16 18:35\nLogikoa da euskal autonomismotik Garitanori erantzutea EH Bilduk ere Espainiako bandera jartzeari, besteak beste, uko egin beharko ziola. Nahiz eta Espainiaren egonkortasuna bermatzeko EAJren kolaborazionismo politikoa eta armatua eta EH Bilduk Espainiako bandera Udaletan behartuta jartzea gauza bera izango balira bezala agertzea azal lodia edukitzea izan.\nBaina ez zaie arrazoi puntu bat falta autonomistei, nire ustez. Espainiako legeak edo alderdiaren estatutu ofizialak ez betetzeak ilegalizazioa ekarriko luke automatikoki, eta mehatxu hau ez da soilik Ezker Abertzalearen aurka, EAJren aurka ere. Lizarra-Garazi Itunaren garaietan EAJk Espainiako legedia ez betetzeko keinu egin zuen eta berehala espainiarrek ohartu zieten haiek ere kartzelara joan ahal zirela. Eta ondo baino hobeto ulertu zuten Ibarretxe eta besteek.\nDuela urte batzuk Espainiako Soldaduskaren aurkako intsumisio kanpainaren barruan ezker abertzalearen hainbat Alkate izan zen ezgaitua Estatuarekin ez kolaboratzeagatik eta herriko gazteen zerrendak ez emateagatik. Orain berriz, espainiarrek emandako agindu guztiak betetzen dira ohiko kexak azaldu eta gero.\nLegalizazioa helburua zelarik presaka eta korrika estrategia aldaketa behartu zuten batzuek Ezker Abertzalearen barruan, eta legalak izateko Espainiako Legedia bete behar bada…. eta jakinda EAJk espainiarren laguntzaile zintzoa izaten jarraitzeko asmo sendoa zeukala inolako desobedientzia asmorik gabe…..ondorioak begi bistakoak dira. Baina guzti hori bazekiten Sorturen Estatutuak eta Zutik Euskal Herria idatzi zituztenek, ez?\nubillotz 2013-05-16 22:12\nEAJ ez dute sekula ilegalizatuko, EAJren ilegalizazioak EAEren kolapsoa ekarriko lukeelako eta Espainiak Euskal Herriko zati horretan duen soberania galduko lukeelako.\nEta hori EAJ gidatzen dutenek badakite. Lizarra-Garaziren edota Ibarretxeren garaian agertu ziren beldurrak ez zituen EAJ pentsalarien artean ilegalizazioak sortu, ezagunaren ezagunez ongi kudeatzen zekiten egoera “ez hain txar” batetik guztiz ezezaguna eta ziur asko oso deserosoa izango zitzaien beste batera igarotzeko bertigoak baizik, neure ustez, eta besteak beste.\nHerri bat azpiratuko bada, beharrezkoa da herri azpiratuan egoerarekiko halako konformitatea erakustea. Abertzalegoaren ordezkari nagusi izan den aldetik, EAJk betetzen du paper hori Espainiaren ikuspuntutik, ez Bilduk, eta horregatik da Bildu ilegalizagarria eta ez, ordea, EAJ. Beraz, EAJk Espainiari planto egin eta legitimitatea ukatzen dion egunean, Espainiak EAEren gain duen soberaniak erreka joko du. Nahiz eta oraindik ere sinesgaitza dirudien, hori ikusiko dugu, agian, Katalunian. Legitimitatea zeini aitortzen zaion eta zeini ez da giltzarria.\nPeru Dulantz 2013-05-16 21:09\nErtzantzaren bidez epaitegiek emandako aginduak ez betetzea agian PNVri gehiegi eskatzea da, baina horren aurkako iritzia publikoki agertzea, atxilotuekiko elkertasun keinuren bat… Zerbait. Orain artekoa benetan lotsagarria da. Eta zer esan gaur bertan Legebiltzarrean onartutakoaz… Auzolotsa sentitzeko modukoa. Galdutako botere-esparruak ilegalizazioarekin berreskurtzeko gutizia ez ote duten susmatzen hadita nago….\nBanderak eta izerdiak 2013-05-16 21:20\nModa berria sortu da: orain Ezker Abertzalekoek udaletxeetan espainiako bandera, piperpotoa, jartzen dutenean, ia-ia garrantzirik gabeko gauza omen da, txikikeria, bitxikeria. “Nahiko dizerdit” irakurri dugu gorago…\nkontxo! nonbait amnesia sartu zaigu gai honetan ere bapatean. Ahaztu egin zaigu zenbat istilu, mehatxu, ekintza egoten zen garai baten (orduan ere legeak behartuta) EAJ-koek espainiako bandera jartzen zutenean. Zenbat autobus erre zen (guztiok ordaitzen genituenak), eta abar eta abar. Eta zenbat gazte joan zen kartzelara alfer-alferrik bandera hori jartzearen inguruan izandako istiluengatik.\nOrduan nonbait ez zen “dizerditzeko” kontua. Orduan nonbait ez zen garrantzirik gabeko trapu bat. Errepasa itzazue hemerotekak: orduko adierazpenak, orduko presntsa oharrak, orduko manifak, orduko istiluak…\nBietako bat: edo orduan izugarrizko gehiegikeriak egin zituen ezker abertzaleak edo orain izugarrizko zinismoarekin jokatzen ari da. Bandera berdina da, legea ere bai. Banderak jartzen dituztenak aldatu dira. “Kalean otso (udal)etxean uso” Autokritika pixka bat beti dator ondo. Edo lehengo gehiegikeriengatik edo oraingo amore emateagatik. Segi ondo\ndarta 2013-05-16 23:55\nNik bota dudanez izerdia, erantzungo dizut. Irakurtzen baduzu nire iruzkina “niri pertsonalki nahiko dizerdit” jarri dut. NIRI. PERTSONALKI. Nire ustez bandera bat erretzeko behar den gasolina alferrik gastatutakoa da. Eta ezker abertzaleko bozeramaile, ordezkari edo dena delakoa ez naizenez, ez erabili nire posizio pertsonala inongo alderdi politikoaren kontra jotzeko.\nPeru Dulantz 2013-05-16 21:44\nEzker Abertzalearen estrategia aldatu da, hori begien bistakoa da, eta autokritika egin eta gero izan da aldaketa hori (autokritika diot, eta ez etengabeko autoflagelazio amaigabea), baina orain arte ezerk ez du adietzera eman bere lehentasunak eta helburuak adaltu direnik. Aldatu ez dena zera da: PNVren erabateko aliantza indar espainolistekin ezker abertzalearen eta askapen mugimenduaren aurka. Ikusi besterik ez dago zein diren bake-prozesu momentuz guztiz alde bakarreko honetan erakusten ari diren jarrerak.\nVespa 2013-05-17 09:44\nBanderengatik lehen istilu latzak ziren, festak izorratu eta bazterrak txikitzeko arrazoia… orain autokritika egin ondorengo estrategia zilegia. Batek espainol legedia betetzen badu, espainolisten morrontza onartezina da; besteek egiten badute, autokritikaren ondorengo erabaki pausatua eta neurrizkoa. Bale.\nHor goian insumisioaren gaia aipatu da… eta edadetxoa badudanez, gogoan dut LEHEN antimilitaristek, antimilitarismoaren benetako aitzindariek, ze erantzun jasotzen zuten ezker abertzalekoen eskutik. Hor ere\nAutoflagelazioa ez, baina autokritika zintzoa bada, besteak indignatuki espainol eta etsaitzat kritikatzeko purismo birjinal hori pixka bat moderatu beharko litzateke.\nIgual hemendik urte batzuetara ezker abertzaleko alderdi baten aginduz, herritarren bat atxilotuko du ertziantzak espainiako ez dakit ze legeri men eginez… eta orduan era autokritikaren ondorengo erabaki neurrizkoa izango da.\nEta inkoherentzia seinalatzen dugunok, ezker abertzalearen (hots, Euskal Herriaren) etsaiak. Bazter nahasleak.\nAntton 2013-05-17 12:21\nEgoera zeharo gaiztotu dela IKUSI NAHI ez duenak, hor konpon; segi raka raka.\nLehen Deustuko Zubian burdinazko bolak botatzen zizkioten poliziari. Ezetz orain egin halakorik, adixkide?\nOndarruko zubian herritarrek egin duten Erresistentzia Ekintza (aupa zuek !!), hemendik pixko batera kartzelarekin gogor zigortuko dute.\nAtzo arte, legeak agintzen omen Espainiako bandera ezartzea Udaletxetan, baina, ez ezarrita ere, ez zen deus gertatzen. Orain, bai. Orain juezak komisario politikoak bihurtu dira. Nafarroan da hori arras agerian: herriz herri dabiltza juezak, ikurrina zigortzen, espainola ezarrarazten. Baina, herri bakoitzean dago “Muertos por España” monumentuak, Mola genozida goraipatuz. Baina hori “ez dute ikusten”.\nHalere, zuetariko batzuk raka raka: “Horiek (betikoak) ustel batzuk dira, epelak, deusezak, estrategiarik gabeak…”\nBatzuren lana (hemen ere): ikusia da noren AURKA, baina noren/zeren alde?\nBakoitzak berak erantzun beza.\nHau irakurtzeko, DN (NA) irakurriko dut zuzenean.


1. 1900-1939 lapurtera-nafarrera literatur prosa lf 0094\nTalendu bakharra ukhan zuenaren aldi izan zelarik, erran zuen: Jauna, badakit gizon idorra zirela; erain ez duzun lekuan uzta egiten duzu eta barreatu ez duzun tokian berdin biltzen.\n2. 1900-1939 lapurtera-nafarrera literatur prosa lf 0094\nHorra zertako, zure beldurrez, talendua ehortzi dutan.\n3. 1900-1939 lapurtera-nafarrera literatur prosa lf 0094\nKhen-zozue bada talendu hori eta hamar dituenari eman.\n5. 1900-1939 sailkatu gabeak hilabetekari, noizbehinkariak,..... armus 1907 00098\nEta houna noun Aita Saintiak emaiten dutian Frantziari haituzko aphezkupu berri elibat, beren saintutarzunaz, jakitatiaz, thalentu eta dohañ baliousez (...)\n6. 1940-1968 gipuzkera saiakera-artikuluak arragoa 1964 0065\nOrrek erakusten digu ba zuela Irazusta jaunak talentu naiko nobela baliotsuak egiteko.\n7. 1940-1968 gipuzkera saiakera-artikuluak arragoa 1964 0065\nBere talentuak, nere iritxiz, beste gai irazarleak bear zitun.\n8. 1940-1968 sailkatu gabeak astekari eta hamaboskariak herr 1946 00001\nDenbora ederra ginuen joanden igandean Halsun. Bertzetan ere hala zitaken bainan segur niz ez zela orotan guk, gure plazan, bezperak ondoan ikusi ditugun pleka partidak bezalakorik. Urria eta Adrien plekariak nork ez ditu ezagutu. Ez dira gehiago ikusten Eskual-Herriko plazetan, bainan ez uste ukan pilotaren uztekotan direla eta Halsuarrek badakigu zer thalenduaren jabe diren oraino.\n9. 1940-1968 sailkatu gabeak astekari eta hamaboskariak herr 1960 00001\nAstelehen, 30-ean, Jaun Superioaren besta. Hiru komedia pollit baziren, gaztek emanak talendu hainitz erakutsi baitaukute.\n10. 1940-1968 sailkatu gabeak astekari eta hamaboskariak herr 1968 00001\nHok biek badute segur talendu, bainan ez dira oraino arras Bareits anaien hainean.\n11. 1969-1990 euskara batua ikasliburuak j.c. alonso 0011\nErromatar gobernadoreek Palestinari jarritako aurrekontua: - Judea: 600 zilarrezko talento urtean.\n12. 1969-1990 euskara batua ikasliburuak j.c. alonso 0011\n- Galilea eta Perea: 200 zilarrezko talento urtean.\n13. 1969-1990 euskara batua ikasliburuak j.c. alonso 0011\nZilarrezko talento bat: 32 zilar kilo, gutxi gora behera 6000 denario.\n14. 1969-1990 euskara batua haur-/gazte-literatura a. otxoa 0171\n- Benetan uste al duzu orain zarena zure talentu zinbrikiarengatik dela?.\n15. 1969-1990 euskara batua haur-/gazte-literatura l. izagirre 0163\n- Baina nik obrak bakarrik azter ditzaket, talentua ez.\n16. 1969-1990 euskara batua saiakera-liburuak jesusen jarraitzaile 1986 0026\n6. Ebanjelioko pasartea (Mt 25,14-18) Jainkoaren erregetza atzerrira irteteko zegoen gizon baten antzekoa da: deitu zituen morroiak eta bere ondasunak utzi zizkien: bati bost talentu, beste bati bi eta besteari bat.\n17. 1969-1990 euskara batua saiakera-liburuak jesusen jarraitzaile 1986 0026\n18. 1969-1990 euskara batua saiakera-liburuak jesusen jarraitzaile 1986 0026\nOrobat, bi talentu hartu zituenak beste bi irabazi zituen.\n19. 1969-1990 euskara batua saiakera-liburuak jesusen jarraitzaile 1986 0026\nOrain beste konparazioa: talentuak.\n20. 1969-1990 euskara batua saiakera-liburuak j.b. aierbe 0079\nZurbano eta Monzon Esteban Biografia hauen zerrenda osatzean, deiturak alfabetaren arabera sailkatu ditugunez, urrezko korapilo bezala datorkigu idazlan honi amaiera emateko Seguran izan den herriko seme ospatsu eta aipagarrienetariko hau, ez bere jatorrizko nobleziaren gatik soilki (1) Honen aurreko adigarrienen artean (Zurbano, Araban, dute beren jatorrizko dorretxea) Joan Zurbano aipatuko dugu soilki hemen, San Bartolome Eskola Nagusian ikasle izana, Joan II Gaztelakoaren Kontseilari, eta Zaragozan, Aragoako Erregerekin bakeatzeko 1417an enbaxadore baita bere dohain eta Jainkoak emaniko talentu bereziaren gatik ere.\n21. 1969-1990 euskara batua saiakera-liburuak kondairan zehar 0048\n22. 1969-1990 euskara batua saiakera-liburuak xarb 0037\nParabolako mutilen gisa, Mathieuk eman talendutik gaitzeko intresa jalgi zuen.\n23. 1969-1990 euskara batua saiakera-liburuak l. fernandez 0107\nTalentua edo jenioa, behatzek tekla ukitu baino lehen musika buruan bizitzean datza.\n24. 1969-1990 euskara batua saiakera-liburuak zeu zeutara 0029\nBigarren mailako teatro batean aurkitu nuen, eta bere talentu izugarriaz ohartuz arrakastara bultzatu nuen.\n25. 1969-1990 gipuzkera ikasliburuak bizi oeo/5 0030\nAzkenengo iritzi-elkartzean ikusi genduanez, Jaungoikoak gutako bakoitzari, baita zeuri ere, talentu batzuk eman dizkigu, talentuok irabazitan jarririk, frutua eman dezaten.\n26. 1969-1990 gipuzkera ikasliburuak bizi oeo/5 0030\nEZ! EZ GEROAGO; EZ BIAR... ORAINTXE BERTAN! ZUK ORAINTXE ERE BA-DITIZU IRABAZITAN JARTZEKO MODUKO TALENTU BATZUK, JAUNGOIKOAK EMANDAKO TALENTU BATZUK.\n27. 1969-1990 gipuzkera ikasliburuak bizi oeo/5 0051\n- Mundu au eregiteko talentu batzuk eman zizkizunak.\n28. 1969-1990 sailkatu gabeak bertsoak eskolarteko bertso viii 0032\nL. Ez pentsa hori denik\nA. Lopez-ek zertarako\nL. talentua ez dugu\nguk hemen mordua,\nA. neska horri heltzeko\n29. 1969-1990 sailkatu gabeak egunkariak basarri 0001\nGure arteko talenturik aundienak, aien lanak ikusita gero ekin zioten bene-benetan euskal arloari.\nSegi dezatela orain beren bidea Euskal-Herriko zazpi probintzietan gaindi, zinez berea duten kar eta talendu horrekin berarekin.\n31. 1969-1990 sailkatu gabeak astekari eta hamaboskariak f. ibargutxi 0001\nHauen artean badira talentuzko 3 batzu gazteago direnak.\n32. 1991> euskara batua liturgia ibe 1995 0072\nBere morroiei dei egin eta ondasunak utzi zizkien: 15 bati bost talentu, beste bati bi eta besteari bat, bakoitzari bere trebetasunaren arabera.\n33. 1991> euskara batua liturgia ibe 1995 0072\n16 Bost talentu hartu zituenak, inbertitu egin zituen berehala eta beste bost irabazi.\n34. 1991> euskara batua liturgia ibe 1995 0072\n17 Orobat bi talentu hartu zituenak: inbertitu eta beste bi irabazi zituen.\n35. 1991> euskara batua liturgia ibe 1995 0072\n20 Aurreratu zen bost talentu hartu zituena eta beste bost aurkeztu zizkion, esanez: Jauna, bost talentu utzi zenizkidan; hona beste bost nik irabaziak.\n36. 1991> euskara batua literatur prosa l. anselmi 0019\nEne emazte maiteak biziki nahi zuen haren eskaintza onartzea, biok aldez aurretik ezarritakoaren azpitik bazegoen ere; gizonaren talentuak eta garrak ene bihotz fedegabe eta tematian eragin dohatsu bat izango zuelako esperantzak bultzatuta, zalantzarik ez.\n37. 1991> euskara batua saiakera-liburuak m.a. elkoroberezibar 00018\nAnai Martinen talentu eta dohainek ospe handia lortu zuten garai hartan.\n38. 1991> euskara batua saiakera-liburuak i. iñurrieta 00139\nPitxer bat Falernoko ardo, ehun denario erromatarretan saltzen zen; barrika bat Pontoko haragi gazitu, laurehun kostatzen zen; sukaldari on bat, lau talentu; mutil gazteek ez zuten preziorik.\n39. 1991> euskara batua saiakera-artikuluak j. haritschelhar 0010\nLehen aldikotz Unibersitatea sartzen da euskal kulturan eta zaukan talenduarekin Francisque-Michel-ek eskaintzen die, ez bakarrik euskaldunei, bainan erdaldunei ere liburu eder bat.\n40. 1991> euskara batua saiakera-liburuak p. aristi 0085\nNere plagioa zertan zetzan (zurrumurru agentziek ondo azaldu ez balute ere): beka lortzeko proiektua aurkeztu behar zenuen, eta ondoan, zure talentuaren (edo bere urruntasunaren) adibide gisan bost poema.\n41. 1991> euskara batua saiakera-liburuak p. aristi 0085\nLiburuak argitaratu dituen bati bere talentuaren (edo horren urruntasunaren) adibideak eskatzea absurdoa iruditzen zait, eskura baitaude bere liburuak, nondik epaitu daitekeen guzti hori; bestalde, zaila da oraindik egitera eseri ez zaren proiektu baten idazkera aurreratzea, hain zuzen beken filosofia hori izanda: baietza lortutakoan hasi behar zenuen lan egiten, urtebeteko epean.\n42. 1991> sailkatu gabeak astekari eta hamaboskariak herr 1992 0006\nNola ez aipa haatik, Maulen igande aratsean, 800 lagunek prezatu dugun Muskildiarren Ikusgarri xarmanta, horko pertsu eta kantuak, Bertzaiz anaiek ontuak, dantzari gazteen itzul-inguruak, soinulari ta argilarien talendua, hots obra guzia, laster Donostiarrek ikusten ahalko dutena eta beste batzuek ere, hala nola Lapurtar zenbaitek, entzun ta ikusi behar luketena, Muskildiko artzainen axuriak sortzen hasi baino lehen.


Donibane Garazi Frantziako herri ederra da, Izuratik hurbil dagoena. Puntu horretan bat egiten dute Frantziatik igarotzen diren hiru Donejakue bideek: Toursetik, Le Puy-en-Velay hiritik eta Limogesetik datozen horiek.\nEtapa hau egiteko, bi aukera daude:\n1. Alternatiba bat da -bereziki gomendagarria eguraldia kaskartzen bada- Donibane Garazitik ateratzea Luzaidera doan errepidetik jarraituta.\nMugan dauden benta batzuen ondotik igarotzen da, betiere Luzaide ibaiaren ezkerraldeko ertzetik. Pista mehar batetik Arnegin garai batean zegoen aduanako aparkalekura iristen da. Toki horretatik errepidera atera gaitezke (NA-135) eta ibarrean gora ibili Luzaideraino, edo bestela pilotalekuaren hormaren aurretik doan bide seinaleztatua har dezakegu, Ondarla izeneko auzora eramaten gaituena. Hilerria igarota asfaltozko bide batetik jarraitzen da. Horrek ibaia zeharkatzen duen zubi bateraino eramaten gaitu, bai eta Luzaideko araztegiraino eraman ere.Herria igarota bide bakarra dago eta NA-135 errepidetik jarraitzen du.\nGainekoleta jartzen duen bidegurutzean harako bidea hartu eta auzo horretara iritsiko gara errepide txiki bati jarraikiz.Gainekoletara doan errepide estuko bidegurutzean, bideak alde batera egiten du, eta Luzaideraino jaisten da. Etxeen artean, Luzaide ibaiaren gaineko zubia gurutzatu eta bideak erdiko mendi hegalean gora egiten du, ibaiari paraleloki jarraituta. Ibarra itxi-itxia da eta aldapa pikoak eta erreka garbiak eta lasterrak ditu. Gaztainadiak, urkidiak eta hurriztiak daude bertan. Erreka bat gainditu eta gero, bideak ibaiaren beste ertzera egiten du zurezko zubi batean zehar eta errepidera igotzen da. Errepidea ez dugu utziko harik eta Zabaletako bidearen hasiera aurkitu arte. Errepidea alde batera uzten du eta pista batetik jarraitzen du. Pistak Asundegi errekaren ezkerreko ertzetik gainditzen du ibarra, Zabaleta baserriko soroak inguratzeko. Belar-soroak atzean utzita, berriz ere oihanean sartu eta hantxe etaparen maldarik latzenak aurkituko ditugu. Bideak linea elektrikoari jarraitu eta errepidera ateratzen da Guardien Etxolaren parean.\nMetro gutxi batzuk asfaltoan egin eta berriz ere pagadian sartuko gara bide eder batetik. Horrek, modu suabeago batean, Ibañetako gaineraino eramanen gaitu. Hemendik, Oteziloko sakangunetik ibilita, Orreagaraino jaitsiko gara\n2. Beste bide alternatiboa, arras gogorra, "Napoleonen bidea" izenekoa da, eta bide guzti-guztia mendian barna egiten da. Donibane Garazi Espainiako karrikatik uzten du karrika hori herriaren erdian dago eta merkataritza gunea da- eta harresia atzean uzten du izen bereko atetik.\nIgoera handi baten ondoren Honto auzo txikiraino iritsiko gara. Toki horretatik aitzinera, aldapa are pikoagoa da eta paisaia zabaltzen hasten da. Sekulako mendi bizkar eta gorabeherak daude landaredi alpinoz jantzita. Bentarteako lepoa zeharkatu eta gero, erromesa Espainiako lurraldean sartuko da. Lepoederko gainetik, Orreagako ibarra ikus daiteke jada.\nIbañetako gainetik Orreagako bataila gertatu zen eszenatokian zehar jaitsiko gara. Bataila hori Erdi Aroko "La Chançon de Roland" poema frantsesean dago bildurik eta paraje hori igarota historia handiko herri horretara iritsiko gara. Hor bukatzen da etapa.\nUrteko hilabete hotzetan izugarri gogorra da etapa hori, eta horregatik, azaroaren 1etik martxoaren 31 arte Luzaidetik doan bidetik joan behar da derrigorrez\nHasiera: Saint Jean-Pied-de-Port (Francia)\n-Bisita gidatua monumentu multzoan (45-50 minutu)\n- Kolegiatan erromesak bedeinkatzea (astelehenetik ostiraletara, 20:00etan; asteburuetan, 18:00etan, udan izan ezik, 19:00etan)\n- Bisita Roncesvalles - Orreaga gaztandegian (aurretik deitu behar da 948760115 telefonora, astelehenetik ostiralera).\n- Auritz/Burguete bisitatzea; bertako multzoa interes kulturaleko ondasun izendatuta dago, XVIII. eta XIX. mendeetako etxe ederrak izanik, eta hilerria Espainiako onena izan zen 2014an Adiós cultural aldizkari espezializatuaren arabera. Nafarroako Pirinioetara arrantzan aritzera eta erlaxatzera etorritako egonaldietan Ernest Hemingwayk ostatu hartzen zuen hotela ezagutzea (Burguete hostala).\n- Donibane Garazitik Ibañetatik iragan gabe Napoleonen bidea egin duten erromesentzat, gain horretara igotzea (15-20 minutu Orreagatik); bertan San Salbatore kapera dago Orreagan garai batean erromesentzako lehen ospitalea zegoen tokian, eta Errolanen monumentutik Luzaideko erroitzera zabaltzen den ikuspegiaz gozatzea (zonaldea IKO eremu izendatuta dago, eta baliteke 778ko bataila ospetsua bertan gertatu izana).\n- Bidea Luzaidetik eta/edo Ibañetatik barna egin dutenentzat, Basajaunberro basoa ezagutzea; basoak euskal mitologiako pertsonaia hori ekartzen duen gogora (Nafarroako Sorginen Bidean sartuta dago), eta zuhaitz paregabeak ikusten ahal dira herritik egiten ahal den ibilbide erraz horretan.\n-Informazioa lortzeko: Orreagako turismo bulegoan\n- Kredentzialean zigilua jartzeko: Erromesaren bulegoan (948760000). Egunero, 10:00etatik 14:00era eta 16:00etatik 19:30era. Larunbat eta igandeetan 18:30 arte. Roncesvalles hotelean-Benefiziodunen Etxean, Casa Sabinan\nDesnibela 1200 m


Saguzarren garunak beste espeziekideen kokapena nola zehazten duen argitu dute - Elhuyar Aldizkaria\nHasiera » Albisteak » Saguzarren garunak beste espeziekideen kokapena nola zehazten duen argitu dute\n2018/01/11 329. zenbakia\nSaguzarren garunak beste espeziekideen kokapena nola zehazten duen argitu dute\nArg. Kim Taylor / Warren Photographic\nHipokanpoa dugu animaliok gure burua espazioan kokatzeko sistema. GPSaren modura jokatzen du, garunean espazioaren nolabaiteko mapa erregistratuta. Zientzialariek identifikatuta dute zein neuronak laguntzen dioten organismoari bere kokapen espaziala argitzen, baina, orain arte, ez zekiten nola jarraitzen dien garunak beste animalien arrastoari. Oraingoan, saguzarrekin egindako esperimentuetan lortu dute identifikatzea zein diren espezie bereko beste animalien kokapena erregistratzen duten garuneko zelulak. Neurona horiek gako izan daitezke, hortaz, interakzio sozialetarako, behaketa bidez ikasteko edo taldean nabigatzeko, esaterako.\nEsperimentuan, beste kide baten hegaldiari begira jartzen zituzten saguzarrak. Kideak bi bola zeuzkan aukeran lur hartzeko. Gero, begira egondako saguzarrak hegalaldi bera egin behar zuen, saria jaso nahi bazuen. Ikertzaileek ikusi dute kide bati begira egon edo objektu mugikor bizigabe bati begira egon, desberdina dela aktibazio neuronala. Hortaz, neurona jakin batzuek kognizio sozial-espaziala dutela iradoki dute.\nIkertzaileen arabera, ikerketok lagunduko dute hobeto ulertzen nola prozesatzen dituen hipokanpoak lokalizazioak eta oroimen espaziala.


30 urte gazteei informazioa helarazten – Gazteaukera Blog\n30 urte gazteei informazioa helarazten\nAurten Gazte Informazio Zerbitzuak 30 urte betetzen ditu. Apirilaren 17an Europako Gazte informazioaren Eguna ospatzen da, gazteek informazioa jasotzeko duten eskubidea ezagutarazteko asmoz. Euskadin guztira 70 Gazte informazio bulego daude Bizkaia, Gipuzkoa eta Araban banaturik. Bulego hauetan erabiltzaileek egiten dituzten galderak eta eskariak erantzuten dira, aurrez-aurre zein telematikoki.\nBaina egin dezagun denboran atzera. 80. hamarkada hasieran, krisi ekonomiko bat tartean (egun bizi dugunaren antzekoa), sortu ziren lehendabiziko Gazte informazioa bulegoak Estatuan eta Euskadin, Frantziako eta Italiako ereduak aintzat hartuz. Helburua argia zen, gazteei informazio ulerterraz, argi eta kalitatezkoa helarazi behar zitzaien, zituzten aukera guztiak ezagutarazteko eta etorkizuna eraikitzen laguntzeko. Garai hartan gazte informatzaileek, egunkariak eta BOEak fotokopiatu eta faxez bidaltzen zituzten bulego ezberdinetara. Portugalete, Barakaldo, Tolosa, Legazpi, Hondarribia eta Arabako Lurralde Zentroa izan ziren Gazte bulegoak zabaltzen lehenak. Ondoren beste asko etorriko ziren (70 bulego daude egun).\n2004. urtean onartutako Gazte informazioaren Europako Gutunak, (Eryica), gazte-informazioa eskubide bihurtzeko bideak ireki zituen. Informazioa bazterketarik egin gabe, berehala, erabiltzaileen beharrak kontutan hartuz, errespetuan oinarrituz, esker onez, konfidentzialtasuna babestuz, profesionaltasunez, informazio osatu eta objektiboa eman beharra zehazten zuen gutun honek. Parte hartzea, sareko lana eta IKTen erabilera ere aintzat hartuz.\nAzken 30 urteotan Gazte informazioak aldaketa ugari izan ditu, beti ere beharrizan berrietara egokituz. Gaur egun Gazte informazio zerbitzuek sareko tresnak eta aurrez-aurreko lana konbinatzen dituzte. Internetek informazioaren bilaketan eta zabalkundean ate ugari zabaldu baditu ere, sarean dagoen informazio asko ez da fidagarria eta ez du inolako iragazkirik pasatu. Informatzaileen zereginetako bat gazteei kalitatezko informazioa eskaintzea da.\nSareko tresnen artean, Gazte informazioak web orri osatu bat eskaintzen du, bere bilatzaileari esker, erabiltzaileek beharren arabera bilaketak egin ditzakeelarik.\nGazteaukera| 2013-04-17T14:10:07+02:00\t2013/04/16|Albisteak, Internet|Iruzkinik gabe


Hiruburuetako bost alkate euskaldunak, Eskoriatzako campusean, gaur - - Goiena.eus\nHiruburuetako bost alkate euskaldunak, Eskoriatzako campusean, gaur\nHuhezi (MU) 2016-02-26 09:59\nEuskal Herriko hiriburuetako bost alkate euskaldunek parte hartuko dute, martxoaren 10ean, Mondragon Unibertsitateko Humanitate eta Hezkuntza Zientzien Fakultateko Euskara Batzordeak antolatu duen mahai-inguru batean.\nEskoriatzako campusean egingo den ekitaldian, Juan Mari Aburto Bilboko alkateak, Joseba Asiron Iruñeko alkateak, Michel Etchebest Mauleko auzapezak, Eneko Goia, Donostiako alkateak eta Gorka Urtaran Gasteizko alkateak partekatuko dituzte euskarari buruzko esperientzia pertsonalak eta profesionalak. Mahai-ingurua 17:00etan hasiko da eta parte hartu ahal izateko, aldez aurretik, izena eman beharko da. Streaming bidez ere eskainiko da ekitaldia zuzenean.\nEuskal Herriko hiriburuetako alkateak. Euskararekiko harremana eta etorkizuneko erronkak izenpean, mahai-inguruak bi zati izango ditu, bata profesionalagoa eta, bestea, pertsonalagoa. Lehenean, alkateak zentratuko dira administrazio publikoan egiten duten lanean eta, euskararekin lotuta, alkate moduan esku artean dituzten erronketan; bigarrenan, aldiz, hizlariek zirriborratuko dute euren biografia linguistikoa: noiztik, nola eta zein harreman izan duten euskararekin. Fakultateko Euskara batzordeko ikasleek ere parte hartuko dute ekitaldian.\nJuan Mari Aburto (Bilboko alkatea).\nJoseba Asiron (Iruñeko alkatea).\nMichel Etchebest (Mauleko auzapeza).\nEneko Goia (Donostiako alkatea).\nGorka Urtaran (Gasteizko alkatea).\nModeratzailea: Nekane Goikoetxea (Humanitate eta Hezkuntza Zientzien Fakultateko irakaslea).\nStreaming-en bidez ikusteko\nInternetetik ere egongo da aukera zuzenean mahai-ingurua jarraitzeko:\nGainera, Eskoriatzako campusean bertan prestatuko da bigarren areto bat ekitaldian zuzenean jarraitzeko.\nJosu Bilbao 2016 ots 25 Eskoriatza\n50 urtetan lehen aldiz bost hiriburuetako alkateak euskaldunak dira, eta euskararekin zer harreman eta zer erronka dituzten aztertuko dituzte. Jard...


Duela hamar urte Marie nire emaztea eta gure seme Joel hil | Apg29\nBaina hilarri buruzko dio biak hil abenduaren 22an, 2008ko hilobia Jönköping da Woodland hilerrian. hilobiaren bi hilkutxa zuriak dira. kutxa handi bat, eta bularrean txiki bat handia dago.\ngertaera horiek gero, liburuan idatzi dut gau luzeena. hunkigarria eta oso dramatiko eta triste book da, baina Kristo Jesus distiratsua itxaropena puntu. Oraindik ere liburua eskuratu dezakezu eskatzeko nahi baduzu. 150 SEK kostatzen da. beraz, merkea da, beraz, ezer irabazten dut. Liburua erosotasuna eta animoak eta puntuak ematen den Kristo Jesus espero. Da, halaber, bikaina evangelisationsbok bat. Erosi ezazu edo eman norbaitek opari gisa.\nLiburua deritzo gau luzeenak urteko gaurik luzeena eta nire bizitzako gaurik luzeena delako.\nliburuko luzeena Gaua aurrera\ngure ohean eseri nintzen eta nire blog-gunean lan egin zuen. erdi iragan hamaika gauez izan zen. Nire aurrean jarri nintzen nire laptop egurrezko mahai txiki bat tolesteko orrian. Ondoan me nire emazte maiteak zen bere sabela handi batekin eta egunkari batean irakurri. gelan gure logelak ondoan Dessan zen eta bere ohean lo. Dena lasai zegoen, dena lasai zegoen, eta dena zen fina. Gabonetako bat hurbildu ahala, Gabonak eta Urte agurrak batera lan egin dut hainbat hizkuntzatan nahi nuen bezala, nire blogean. Noiz nire zerrendan nintzen lanean Marie tolestuta bere egunkari eta esan zuen:\n"Gora joan nintzen ohera."\nMarie zurrungaka eta orain denean ugari haurdun zegoela, bere okerragoa zurrungaka. Ordena ez dit trabarik ere ohera joan gela batera nahi zuen. Legearen handiago Hal ere prestatu zuen leundu zuen eta ohe bat jarri hurrengo mahaian. Baina zergatik baina ez dut uste Marie lo joan desberdinak gela batean gau honetan.\n"Ezin duzu lo?" Galdetzen nion. Baina aretoan lo nahi zuela azpimarratu zuen.\n"Ongi da,", esan nuen ", baina noiz joan Komunera duzu ondo dezakezu etortzen zait, beraz, ez dut ordenagailua '' Bai, hori egin dut denbora luzez eseri", esan zuen, gelatik irten eta itxi atea.\nNire Gabonak eta Urte Berria zulo konexioak argitaratzeko pentsatu nuen zerrenda idazten jarraitu nuen. I zen ez jakin une batean baketsu arratsalde honetan guztiz eraldatu litzateke denean logelako atea bat-batean ireki, besterik gauez eguerdian aurretik, eta Marie sartu. Noiz begiratu nuen ordenagailuko pantailan eta Marie ikusi, ai ondo pentsatu nuen, denbora gelditu zen.\nabsolutua azken gauza esan zuen zen. nire izena esan zuen oso maitekorra tonu batekin, modu leun eta eder batean. Eta makurtu zuen bezala pixka bat da. I biak ikusi eta bazekien zela mina zuen.\n"Da BB garaia?" Galdetu nion, egurrezko mahai txiki eramangarria batera, oraindik I geratu zen bitartean.\nZerbait ia me to Inaudible ezin izan nintzen argitu esan zuen, eta, are gehiago, tolestuta aurrerantz makurtu mina. zutitu nintzen azkar, neskarengana hurbildu zen eta hartu duelako bere ez zuen solairuan erori. Bere ekarri dut bikoitza ohe oinean eta ezarri zion emeki behera aldean, naiz berriz ere, nire burua hasi BB telefonoa bilatzeko.\nhan zegoen bezala I ohe oinean, ordena hain polita nintzen eta Dessan jarri zuen haurra ohe aurrean eta Marie gezur egin gure ohean zehar, ez telefono nire oroimenean kopurua edozein segundo hainbeste bilatzen nuen Marie-batean hasi zen biziki Rattle arte gaizto gurgling eta soinuak bubbling batera. Ez nuen benetan jakin zer egin nahi dut, baina senari onena izan zen bere jarri arte ohe gainean pentsatu nuen. Aurrera makurtu nuen, harrapatu bere eta bere gora. Gero behera labaindu zuen ohe oinean etatik solairuan dut oraindik bere eusten zuten bitartean nire besoetan.\nEz nuen ulertzen gero, baina non Marie nire besoetan hil zen. Azken gauza esan zuen nire izena izan zen, hil zen nire besoetan geroztik.\nabenduaren 22an, 2008an orduz ilun gehienak gauean gauean, sufritzen Christer Åberg bere bizitzako gau luzeenak, noiz izan zen oso traumatikoa eta ustekabeko bat bere familiaren erdia galtzen du.\nEgia pentsaezinak galerak eta dena irabazteko istorioa.\nJende askok entzun eta lekuko nola biziki kezkatuta izan dute liburua, gaurik luzeena irakurri dute. Pertsona bat niri idatzi zuen:\n"Zer liburu polit bat idatzi duzula. Noiz irakurtzen hasi nintzen ezin nuen gelditu. I beraz ukitu zuten."\nabenduaren 22ko gauean, 2008an ordu gehien ilun batera gauean, sufritzen Christer Åberg bere bizitzako gaurik luzeena eta ilunena, noiz izan zen oso traumatikoa eta ustekabeko bat bere familiaren erdia galtzen du.\ngizon batek unwavering fede, eta bere fedea eta konfiantza jarraituko dugu Jainkoaren orientazioa eta zaintzeko pentsaezina gertatzen da eta bat-batean bere mundu zatitu.\nLiburua ere beroa kontatua maitasuna Christer Åberg bilaketa God, bere bizitza osoan maitasun nahia eta bere egun bat amets azkenik sentitzen benetan maite eta nahi duzun buruzko istorio bat.\nSPIDER istorioa gaurik luzeena FROM\nLehen aldiz, izugarria izan zen. shock handi batean bizi izan nintzen eta ez nekien, egoera nola kudeatu, ezta nola nire alaba duten bakarrik negar eta negar eta negar egin dut aurre litzateke ezagutzen dut ...\negin nuen zehazki apaizak zer aholkatu zuen me denean zer Dessan esan nuke nintzen galdetu:\n"Esadazu zehazki dagoen bezala. Ezin duzu babestu haurrak errealitatea".\nBeraz Dessan ama hil zela esan nion, izan zen Jesus zeruan dagoela eta ez litzateke inoiz etxera berriro. Haurtzaindegia ume bat beranduago galdetu zion non bere ama izan zen, erantzun zuen:\n"Hildako da, eta Jesusekin da zeruan."\nBaina orain, negar eta negar egin zuen. inconsolable izan zen, eta ez nekien zer egin neure burua nuke. Joan zen Dessan gelan nire besoetan sartu nintzen. oihukatu zuen eta bere nire sorbaldaren kontra aurpegia arautuko.\n"Izango da zerbait kantatuko dut zuretzat?" Galdetzen nion.\n"Bai", erantzun bat pitiful haurraren ahotsa zuen.\nBanekien Dessan gustatu polita kantua Alleluia nigan bizi zaren. galdetu nionean dudala ezer kantatuko balute beti nahi erabili zuen. deitu zuen ez dela Alleluia bizi nigan duzu, baina beti esan zuen, "goraipatzeko duzu." Bezain laster esan ohi zuen bezala "goraipatzeko" berehala zer kanta esan nahi zuen banekien. Neure burua aurkitu dut abestia gunean. bai helduentzat eta haurrentzat egokitzen da.\nZer dut abestu beharko? "Galdetu nion Dessan, konbentzituta besterik abesti hori kantatzen zidan nahi zuela.\nBaina nire harridurarako, esan Dessan negarrez bukatu:\nArmiarma? Itsy Bitsy Spider? "Ez da, nahiz Christian abesti bat. Baina kantatu nuen nire alaba, izan dut berarekin berriz ere nire besoetan Ivar apartamentu handi.\nBehera etorri euria\ngarbitu armiarma daude.\nGora iritsi eguzkia\nlehortu euri guztia.\nHau niretzat nahiko sermoia izan zen. When I abestu abestia hain margotu istiluak nire buruan armiarma batera. zenbat igoko haria borrokatu zuen ikusi nuen. Baina bat-batean hondamendia. Euri etorri eta garbitu kanpoan armiarma. Baina gero etorri zen miraria - miraria! Eguzkia igo eta ondotik euri guztia hain armiarma hartu kemena, eta berriro igotzeko hasteko asmoz.\nEra berean, Dessan eta I hondamendia jasan, baina eguzkia, Jesus lortzen sortu eta adorea ematen digu, beraz with the sendo eutsi berria berriro atzera igo arte.\nI kantatu ondoren abesti hau oihukatu Dessan jada ez.\n- Begiratu prezioa!\n150 SEK / bakoitzerako\n3 liburuak: 300 SEK\nBank kontua: 5,303 to 8169 725382-4\nOHARRA: Idatzi helbide!\nLiburua hamar hilabete hartu idazteko, baina oso erraz irakurtzen da eta, bai gazte eta adineko egokia, eta, gainera, gisa opari edo evangelisationsbok !\nChrister Åberg buruz\nChrister Åberg Pradera bizi, gertu Nässjö bere alaba Desire batera. Urte askotan zuen korrika egin da blog pribatu handiena guneak batwww.apg29.nu . sustatzaile gisa ere lan egiten zuen eta kantua, musika eta herrialde osoko bileretan hots egiten parte hartzea.\nLiburua argitaratu da Semnos argitaletxeek.\nthe night luzeena on Quotes\nemozionalki ondo sentitzen naiz gaur, baina gau luzeena gertakari beti nirekin etorriko. Baina, era berean, I liburuan idatzi zuen bezala: Jesus gabe, inoiz ez nuke egin dute.


«Frisiarrontzat erronka, sormena eta inspirazioa da bertsolaritza» - Bizigiro - Berria\nATZEKOZ AURRERA. Mirjam Vellinga. Frisieraren bultzatzailea\n«Frisiarrontzat erronka, sormena eta inspirazioa da bertsolaritza»\nFrisiera biziberritzeko, Vellingak eta beste sortzaile batzuek bertsotan jardungo dute, etzi, Leeuwardenen; «gazteak frisierarekin jolastuko dira». Kultur hiriburutzaren ekitaldietako bat da.\nFrisiako hiriburua da Leeuwarden, eta, aurten, Europako Kultur Hiriburua da. Frisiera eta bertako beste hizkuntza txikiak hauspotzeko baliatu nahi dute kultur hiriburutza, eta horretarako prestatu dute Lan fan Taal Hizkuntzen Etxea espazioa. Han entzungo dira frisierazko bertsoak lehendabizikoz, etzi: bartelfersen-ak. Mirjam Vellinga (Grou, Frisia, 1972) izango da lehen bertsolarietako bat.\nEz dizuegu leziorik eman nahi! Baina Bartelje-k espero dugun bidea egiten badu, oso gauza garrantzitsua esan nahiko du: hizkuntzen arteko desberdintasunez gaindi, hizkuntza gutxituak biziberritzeko egitasmoak baliagarriak direla. Baliteke etorkizunean gure egitasmoren batek euskara indartzea.


Galdakaoko Udalak 810.000 eurora arte zabaldu du Enplegu Plana, urrian beste 46 lagun kontratatzeko\nGaldakaoko Udalak langabezian dauden eta Lanbidek ezarritako baldintzak betetzen dituzten berrogeita sei pertsona kontratatuko ditu urritik aurrera, Galdakaoko Udalak sustatutako eta Lanbidek diruz lagundutako Enplegu Plan berrian. Iaz baino 168.000 euro gehiago bideratu dira plan horretara, 810.000 eurora arte iritsiz.\nLan-kontratuak lanaldi osokoak izango dira eta 6 hilabeteko iraupena izango dute, 2018ko urriaren 1etik 2019ko martxoaren 31ra arte. Lanbidek aukeratuko ditu pertsonak, langabezian dauden eta lan-eskatzaile bezala izena emanda dauden pertsonen artetik.\nLau proiektu abiaraziko dira uda ondoren. Kontratatutako pertsonak zenbait esparrutan arituko dira: bide eta eremu naturalen mantentze-lanak; parkeak, eskola-inguruak eta ospitalea zaintzeko lanak; hiri-espazioen mantentze- eta apaintze-lanak; eta hiri-altzariak mantentzekoak.\nUneotan, Galdakaoko Udalak ireki egin du lau proiektu horiek gauzatuko dituzten erakunde espezializatuek laguntzak eskatzeko epea. Proiektuok gauzatzeko langabezian dauden Galdakaoko herritarrak kontratatu beharko dituzte.\n«Udalerri mailan enplegua sustatzeko jarduerekin aurrera jarraitzen dugu horrela. Lau proiektu hauek bi helburu dituzte: alde batetik, Galdakaon bizi garenon bizi-kalitatea hobetzea, udalerriko bideak eta eremu naturalak, hiri-espazioak eta -altzariak egoera ezin hobean mantenduz», adierazi du Fernando Izagirre alkateordeak, Txema Larrazabal enpleguko zinegotziarekin batera ekimena aurkezteko antolatutako ekitaldian.\n«Prestakuntza- eta enplegu-plan bat da, lanpostuan aritzeko gaikuntza ematen duen prestakuntza, hain zuzen ere. Kontratazioei dagokienez, aipatu behar da lanaldi osokoak direla», nabarmendu du Larrazabalek, eta esan duenez, «ekimen ugari abiarazi ditugu enplegua sortzeko, eta datuek adierazten digute ildo horretan lan egiten jarraitu behar dugula. Gure helburua Galdakaoko langabezia murrizten jarraitzea da».\nEnplegu Planean landuko diren lau proiektuak hauek dira:\n1. proiektua. «Hiri-espazioen mantentze- eta apaintze-lanak»\n5 lagun kontratatzea aurreikusten da.\n2. proiektua. «Agente zibikoak»\n15 lagun kontratatzea aurreikusten da. Eskola-ikasleei eskolara joaten lagunduko diete eta parkeak eta lorategiak zainduko dituzte. Halaber, Galdakaoko ospitalearekin elkarlanean arituko dira, bertako sarbideetan eta aparkalekuan lagunduz.\n3. proiektua. «Berdeguneen kontserbazioa eta mantentze-lanak»\n12 lagun kontratatzea aurreikusten da. Beste lan batzuen artean, Enplegu Berdearen Planean lanean hasi diren pertsonek basoberak garbituko dituzte sastrakak moztuz, bideak eta hesiak konponduko dituzte, eremu naturalak basoberrituko dituzte, landare inbaditzaileak kenduko dituzte eta basogintzako zenbait lan burutuko dituzte.\n4. proiektua. «Multilaguntzako lantaldea: Hiri-altzariak»\n14 lagun kontratatzea aurreikusten da. Beste lan batzuen artean, multilaguntzako lantaldean lanean hasi diren pertsonek hiri-altzariak (bankuak, paper-ontziak, etab.) berreskuratu, garbitu eta egokitzeko lanak egingo dituzte.


Mikroorganismoek minbizia eragin dezakete? - Zientzia Kaiera\nAitana Arbizu, Aitziber Antoran, Idoia Buldain, Aize Pellon, Xabier Guruceaga, Leire Martin-Souto, Leire Aparicio, Aitor Rementeria, Fernando L. Hernando, Andoni Ramirez-Garcia\nIkerketa askok mikroorganismo eta minbizien arteko erlazioak aztertu dituzte, mikroorganismo batzuk minbiziaren agerpena saihesten dutela eta beste batzuk, aldiz, minbizia eragin dezaketela demostratuz. Hain zuzen ere, gero eta artikulu zientifiko gehiago argitaratzen ari dira mikroorganismoak minbiziaren sortzearekin, ezarpenarekin eta sakabanaketarekin erlazionatuz. Izan ere, mikroorganismoek minbizi guztien % 17,8 eragiten dutela estimatu da.\nIrudia: Ezin izan da sakonean mikroorganismoek minbiziaren sorreran izan dezaketen zeregina ikasi.\nMikroorganismo guztien artean birusak ondo ikasitako minbizi eratzaileak dira. Orokorrean, datu kontserbadoreak kontuan hartuz, minbizi guztietatik % 12 birusek eragin omen dituzte, eta proportzioa handiagoa da garapen bidean dauden herrialdeak besterik ez baditugu kontuan hartzen. Ondorioz, minbizia sor dezaketen birusen mekanismo desberdin asko deskribatu dira.\nMinbizia Ikertzeko Nazioarteko Agentziak zortzi birus 1. mailako “gizakiontzat kartzinogeno”-tzat sailkatu ditu, haien artean giza papiloma birusa, bi herpesbirus eta bi hepatitisaren birus aurkitzen direlarik. Birus hauetako batzuek, papilomabirusa esaterako, eragin zuzena dute kartzinogenesian, beste batzuek, hepatitisaren birusek adibidez, eragin ez-zuzena daukate, batez ere infekzioaren kronifikazioa dela eta. Hala ere, beste mikroorganismoekin gertatzen den bezala, birusek egindako infekzio batzuk minbizia sortzeko beharrezkoak izan arren, berez ez dira nahikoak\nBakterioei dagokienez, minbizi-eragileen artean, Helicobacter pylori da gehien ikasi dena urdaileko minbiziarekin erlazionatuta. Bakterio honen presentzia gizakion urdailean oso ohikoa da, munduko populazioaren erdia H. pylorik urdailean infektatuta omen dagoelarik. Kasu gehienetan, sintomarik gabeko hantura kronikoa sortzen du, baina infektaturiko populazioaren % 10ek ultzera peptidikoa, % 1-3k urdaileko adenokartzinoma eta % 0,1ek mukosetako ehun linfoidearen linfoma garatuko du.\nBakterio honetaz gain, beste hainbat bakterio, hala nola Salmonella typhi, Chlamydia pneumoniae eta Streptococcus bovis minbiziarekin zuzenki erlazionatu dira. Minbizia eragiten duten bakterioen mekanismo nagusienak infekzioaren kronifikazioa eta ondoriozko hantura kronikoa, eta erantzun immunea ekiditea dira. Honekin batera, zenbait bakteriok zelulen zikloa aldarazten duten toxinak ekoitz ditzakete linfozitoen erreplikazio klonala ekidinez ala zelulen proliferazioa sustatuz\nOnddoek daukaten minbiziarekiko erlazioa oso gutxi ikertu den arren, mikroorganismo hauek sortutako toxina batzuek, mikotoxinak deritzonak, minbizia eragin dezaketela frogatu da. Molekula hauek gizakiok kontsumitutako produktu ezberdinetan aurki daitezke, batez ere landareetatik eratorritako produktuetan, artoan besteak beste. Horrez gain, Candida albicans onddoak minbiziaren sorrera eta hedapena eragin dezakeen hainbat mekanismo deskribatu egin dira. Batez ere, Candida aho eta hestegorriko minbiziarekin erlazionatu egin da, baina baita metastasiak faboratzeko gaitasunarekin ere. Mekanismo kantzerigeno desberdin batzuk deskribatu dira, hala nola konposatu kartzinogenoak sortzea (nitrosaminak edo azetaldehidoa, esate baterako) eta hanturazko prozesua faboratzea.\nBeraz, minbiziarekin erlazionatutako heriotza-tasa altua dela eta, orain arte, zientzialariek batez ere bere diagnostikoan eta tratamenduan fokatu dituzte haien ahaleginak eta, ondorioz, ezin izan dute sakonean mikroorganismoek minbiziaren sorreran izan dezaketen zeregina ikasi. Gaur egun, egindako ikerketek mikroorganismoek minbiziaren garapenean eta sustapenean daukaten eragina nabarian jarri dute. Hau dela eta, etorkizunean minbiziari aurre egiteko minbiziaren eta mikroorganismoen arteko erlazioan sakontzea ezinbestekoa da.\nArtikuluaren izena: Mikroorganismoek minbizia eragin dezakete?\nLaburpena: Ikerketa askok mikroorganismoen eta minbizien arteko erlazioak aztertu dituzte, eta erakutsi dute mikroorganismo batzuek minbiziaren agerpena saihesten dutela eta beste batzuek, aldiz, minbizia eragin dezaketela. Hain zuzen ere, gero eta artikulu zientifiko gehiago argitaratzen ari dira mikroorganismoak minbiziaren sortzearekin, ezarpenarekin eta sakabanaketarekin erlazionatuz. Izan ere, mikroorganismoek minbizi guztien % 17,8 eragiten dutela estimatu da. Minbizia sortzeko birusen gaitasuna da gehien ikertu dena eta, ondorioz, minbizia sor dezaketen mekanismo desberdin asko deskribatu dira. Minbizia Ikertzeko Nazioarteko Agentziak zortzi birus 1. mailako «gizakiontzat kartzinogeno»-tzat sailkatu ditu; haien artean, giza papiloma birusa, bi herpesbirus eta bi hepatitisaren birus aurkitzen dira. Bakterioei dagokienez, minbizi-eragileen artean, Helicobacter pylori da gehien ikertu dena urdaileko minbiziarekin erlazionatuta. Baina honetaz gain, beste hainbat bakterio, hala nola Salmonella typhi, Chlamydia pneumoniae eta Streptococcus bovis minbiziarekin zuzenki erlazionatu dira. Onddoek daukaten minbiziarekiko erlazioa oso gutxi ikertu den arren, mikroorganismo hauek sortutako toxina batzuek minbizia eragin dezaketela frogatu da. Horrez gain, Candida albicans onddoak minbiziaren sorrera eta hedapena eragin dezakeen hainbat mekanismo deskribatu dira. Orain arte egindako ikerketek mikroorganismoek minbiziaren garapenean eta sustapenean daukaten eragina agerrarazi dute. Hori dela eta, etorkizunean minbiziari aurre egiteko, minbiziaren eta mikroorganismoen arteko erlazioan sakontzea ezinbestekoa da.\nEgileak: Aitana Arbizu, Aitziber Antoran, Idoia Buldain, Aize Pellon, Xabier Guruceaga, Leire Martin-Souto, Leire Aparicio, Aitor Rementeria, Fernando L. Hernando, Andoni Ramirez-Garcia.\nAitana Arbizu, Aitziber Antoran, Idoia Buldain, Aize Pellon, Xabier Guruceaga, Leire Martin-Souto, Leire Aparicio, Aitor Rementeria, Fernando L. Hernando eta Andoni Ramirez-Garcia UPV/EHUko Zientzia eta Teknologia fakultateko Immunologia, Mikrobiologia eta Parasitologia saileko Onddo eta Bakterioen Biomika ikerketa taldean dabiltza.\nArgitalpen-data: 2019/09/26 · Atala: Argitalpenak, Dibulgazioa\nAmaia Portugal Kalamutik eratorritako zenbait substantziak minbizia duten gaixoen mina arintzeko balio dute, hori gauza jakina da. Baina azken urteotako […]\n[…] harreman dago mikroorganismoen eta minbiziaren artean? Artikulu zientifiko asko argitaratu dira horien arteko erlazioak azalduz: batzuek diote mikroorganismoek minbiziaren agerpena saihesten […]


Morris konderria (Texas) - Wikipedia, entziklopedia askea.\nMorris konderria (Texas)\nMorris konderriaren kokapena AEBtan\n33° 07′ N, 94° 44′ W / 33.12°N,94.73°W / 33.12; -94.73Koordenatuak: 33° 07′ N, 94° 44′ W / 33.12°N,94.73°W / 33.12; -94.73\n652,64 km2 (%97.4)\n17,39 km2 (%2.6)\nMorris konderria (ingelesez: Morris County) Texasko konderri bat da, Ameriketako Estatu Batuetan. Hiriburua Daingerfield da. 2010eko zentsuaren arabera 12.934 biztanle zituen, Morris kilometro koadroko azaleran.\nMorris konderriak 670,03 kilometro koadro ditu. Horietatik 17,39 ura dira. Beste 652,64 lurra dira. Biztanleria dentsitatea 19,3 da.\n2010eko zentsoan bizi ziren 12.934 pertsonetatik 9.639 txuriak edo hispanoak dira. Horietatik hispano edo latino kategorian 1.003 dira. 2.952 beltzak edo afroamerikarrak. 82 amerikar natiboak ziren eta 3 Hawaii edo Pazifikoko irletako natiboak. 43 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 208 pertsonek kokatzen zuten.


Pentsio-plan pribatua daukat, nola geratzen da hemendik aurrera? | Consumer\nEnpresa planak sustatzeko plan pribatuetako ekarpenen muga berriak iragarri dira. Ikusi nola eragiten dizun\nZenbait ikerketaren arabera, espainiarrek ez dakite nola kalkula dezaketen erretiro-pentsioa, eta, oro har, ez dute finantza-hezkuntza handirik. Baina gehienek dakitena da pentsio-plan bat izatea komeni dela, erretiroaren ondoren diru-sarrerak osatzeko. 35 eta 55 urte bitartean sinatu ohi dute produktu hori, eta finantza-aurrezkiaren %10 edo %15 eskaintzen diote. Aurrekontu berriek pentsio-plan pribatuetarako ekarpenen muga murriztea eta plan publiko bat sortzea aurreikusten dute. Ondoren, neurri hori zer aldatzen den eta nola eragin diezazukeen azalduko dizugu.\nZein da nire pentsio-planaren zerga-arloa?\nPentsio-plan pribatuak beti izan dira erakargarriak espainiarrentzat, haien fiskalitateagatik. Hain zuzen, Alderantzizko Behatokiaren txosten baten arabera, espainiarren ia %20k pentsio-plan pribatua du sinatua. Hala ere, 2020. urtetik aurrera beherapen garrantzitsuak izan dira, eta, orain, Estatuko aurrekontu orokor berrietan, Gobernuak ezarri du plan pribatuetan gehienez 1.500 euro deskonta daitezkeela. “Horrek asko murrizten du aspalditik erabili den pizgarri fiskala”, dio Santiago Carbók, Granadako Unibertsitateko (UGR) ekonomiako katedradunak.\nMurrizketa, berez, nabarmena da. 2020. urtera arte, 8.000 euro ken zitezkeen (pentsio-planean sartzen zen dirua PFEZtik deskonta zitekeen, urtean 8.000 euro gehienez). Aurtengo urtarrilaren 1etik aurrera (2021), kopurua 2.000 eurora jaitsi zen, eta aurrekontuetan aurreikusitako azken murrizketa 1.500 eurora jaitsi zen (gaur egun baino %25 gutxiago).\nBeherapen hori Gobernuak justifikatzen du, errenta altuek bakarrik ematen baitute onura fiskal hori. Hala ere, katedradunak azaltzen duenez, “hau ez da komenigarria, pentsioetarako aurreztea oso garrantzitsua delako eta guztiontzat onuragarria delako”. Gainera, erretiroan inbertitutako fondoa berreskuratzean, “berriro ere “kutxatik pasatzen da” zerga-baldintzetan, eta, beraz, zerga-pizgarriak oso txikiak dira” gehitu du adituak.\nPentsio-plan bat kontratatzea komeni zait?\nHorri buruzko zalantzarik ez dago, eta datuek berresten dute: beti komeni da pentsio-plan bat kontratatzea edo erretirorako aurrezki-plan argi bat izatea. Hain zuzen, adituek kalkulatu dutenez, espainiarrek beren finantza-aurrezkiaren % 10-15 erabiltzen dute horretarako.\nNola geratzen da orduan egoera plan pribatuentzat? Espainiako Gobernuak azaltzen duenez, aurreztaile gehienentzat ez da aldaketa handirik izango ekarpenen muga murrizteak. Izan ere, Erantzukizun Fiskaleko Agintaritza Independentearen (AIReF) datuen arabera, ekarpenen muga “bat dator espainiarrek pentsio-planetan egiten duten batez besteko inbertsioarekin”. Eta ministro-iturriek adierazi dute “errentarik altuenak eta erakunde merkaturatzaileak” zerga-desgrabazioez bakarrik baliatzen zirela.\nZer da pentsio-plan publikoa?\nOrain Gobernuak proposatzen duena da batez ere enpresa-planak kontratatzea. Langileen diru-sarreren zati bat enpresaren erretiro-plan baterako erabiliko litzateke, eta bi abantaila ditu:\nOso komisio txikiak: plan pribatuen %90etik gorako komisioak %0,5 baino gehiago dira, eta hori ziurrenik sustapen publikoko enplegu planetarako erabiliko da. Izan ere, legezko mugak %1,05etik %1,7ra bitartekoak dira.\n8.500 euroko desgrabazioa.\nHorrek, praktikan, pizgarrien sistema aldatzea dakar, “enpresa-planak pribatuen gainetik sustatuz”. Enpresa planak sustatzea ez da aukera txarra, baina ez da komeni plan pribatuak sustatzea. “Hala —dio Carbók—, komenigarria zatekeen biak sustatzea. Gauza batek ez du bestea kentzen”.\nPentsio-funts publikoak (titularra Estatua da) partaideen ekarpenekin egingo ditu inbertsioak, erakunde pribatuek beren pentsio-planekin egiten duten bezala, ondoren prestazioa ordainduko dela bermatzeko.\nAdministrazioetako langileak eta autonomoak pentsio planetara sartzen ahalko dira. Ildo horretatik, Carbok dioenez, “dena osa eta lagun daiteke”, eta, zalantzarik gabe, erabilgarria da enpresa-plan publikoetan sartzea, baina “bide pribatua ere irekita utzi behar da”. Pizgarriak zabaldu edo aldatu egin daitezke, baina “betiere guztion onerako bada”.\nHala ere, komeni da aipatzea Espainiako pentsio-planak garestiak eta ez oso errentagarriak direla, Ekonomia Lankidetza eta Garapenerako Erakundeak (ELGA) gogorarazten duen bezala. Zehazki, 2018an, kostu operatiboak herrialde garatuetako hirugarren altuenak ziren (Letoniaren eta Txekiar Errepublikaren atzetik); errentagarritasuna, berriz, apalenetako bat zen.\nplan de pensiones-eu\nZenbat kostatzen zaigu pentsio-plana aldatzea?


Lehiakortasun Poloa - Lehiakortasun Poloa\nDurangaldeko Enpresa Elkartea\n» Lehiakortasun Poloa\nDurangoko Merinaldearen Amankomunazgoaren, Enpresa Garapenerako Euskal Agentziaren (SPRI) eta Bizkaiko Foru Aldundiaren (BFA) laguntzarekin, Durangaldeko Enpresa Elkarteak (DEE-AED) abian jarritako ekimena da Durangaldeko Lehiakortasun Poloa.\nLehiakortasun Poloak baliabide bat, kudeaketarako eredu bat izan nahi du, eskualdeko enpresen esku jarrita haien lehiakortasuna areagotzera bideratutako jarduerak bultzatzeko gai izango dena, bai banaka, bai lankidetza formulen bidez. Jarduera horien funtsezko xedea oinarriak finkatzea da, hain zuzen ere Durangaldeko industria sarea eredu industrial lehiakorragorantz eta balio erantsi handiagoa duen eredurantz pixkanaka eraldatzeko.\nIndustria sarearen pixkanakako eraldaketa horrek krisi ekonomikoak Durangaldeko eskualdean eragindako langabeziaren gorakadari aurre egiteko beharrari eta Durangaldeko Mapa Industrialean jasota geratu ziren enpresek azpimarratutako hainbat gabeziei ere erantzuten die.\nHorrez gain, gorabidean diren ekonomia delakoen geroz eta protagonismo handiagoak joko ekonomikoaren arauetan mundu mailan eragindako aldaketei erantzuteko, eta produkzio-sistemetan eragiten ari den zatiketa geografiko eta funtzionalaren aurrean, funtsezkoa da eskualdeko enpresek lehiakortasun maila handiagoa lortzea.\nLehiakortasun Poloaren antolaketa-egitura Sustapen Batzordeak eta lantalde edo Batzorde Betearazleak osatzen dute. Azken horretan, Tokiko Garapen Agentzia, Durangaldeko Behargintza, Durangaldeko Enpresa Elkarte eta IK4-Azterlan Zentro Teknologikoko ordezkariak biltzen dira eta horien erantzukizuna da Lehiakortasun Poloak ezarritako jardunbideak garatzeko beharrezkoak diren jarduera-planak koordinatzea eta abian jartzea.\n2008an jarri zen abian proiektua eta horren garapenerako oinarri teorikoak 2011n finkatu ziren, Eskualdeko Mapa Industrial xehatutik ateratako ondorioetan eta 2013an egindako Durangaldeko enpresetarako Ideiak eta Negozio-aukerak Sortzeko Ereduaren prestaketan eta garapenean oinarrituta.\nDurangaldeko Lehiakortasun Poloak industria sarearen pixkanakako eraldaketa hori aldezten du, funtsezkoak diren bi jarduera-ardatzetan oinarrituta:\nEnpresen lehiakortasuna hobetzea: berrikuntza eta garapen teknologikoko prozesuetan txertatuta, enpresa horientzako hurbileko eta konfiantzazko agente delakoen berme, laguntza eta aholkuarekin, baita aintzatetsitako fidagarritasuna duten aditu eta tutoreen laguntzarekin ere.Banakako jarduerak, enpresetan, alor hauetara bideratuta:\nProdukzio-prozesuekin edo amaierako produktuaren ezaugarriekin zerikusia duen alderdiren bat hobetzera eta produktu berriak fabrikatzearen bideragarritasuna aztertzera bideratutako banakako diagnosi teknologikoak egitea.\nEsportaziora eta/edo nazioartekotzera bideratutako plan estrategikoen garapena bultzatzea.\nIdeiak / negozio-aukerak sortzeko ereduak txertatzeko euskarria eta horien ondorengo dinamizazioa.\nBanakako jarduera horietan guztira 20 enpresek hartu dute parte gaur egun arte.\nDurangaldeko enpresetarako industria-dibertsifikaziorako eta beste negozio-aukera batzuen sustapenerako ekimenak garatzea, enpresen arteko lankidetza dinamikak txertatuta: ideia berriak identifikatzeko prozesu baten bitartez eta, ondoren, ideia horiek garatuz, negozio-aukerak sortzeko eredua aplikatuta, benetako negozio-aukera bilakatu arte.\nEtorkizunean negozio-aukera bilakatu daitezkeen ideia berrien bilaketa, identifikazio eta garapen prozesu horri esker, aukera berri horien garapenean interesa duten enpresez osatutako hainbat lantalde eratu dira dagoeneko eta horiek guztiek lankidetzan dihardute.\nHauek izan dira eratu diren lantaldeak:\nBeroko Estanpazio Taldea, estanpaziorako teknologia aurreratu eta berritzaile horren bidez piezak fabrikatzeko ezagutzak lortzera bideratua. IK4-Azterlan Zentro Teknologikoaren lidergoa eta partaidetza aktiboa lagungarri izan du taldeak.\nGoi mailako ezaugarriak dituzten mota horretako material galdatuen garapenerako ADI Taldea (Austempered Ductile Iron), balio-kateko enpresa kopuru handiaren partaidetzarekin (diseinua, sektore laguntzailea, galdaketa, tratamendu termikoa, mekanizazioa eta amaierako kontsumitzaile edo bezeroa).\nNegozio-unitate berri bat sortuz, transformadore eta gailu elektrikoetarako osagaien fabrikazio bateratura bideratutako enpresa taldea. Etorkizunean eratzeko aldez aurreko analisi-fasean dago talde hori.\nDurangaldeko eskualdean hornitzaileen plataforma kualifikatuak eratzera bideratutako enpresa taldea. Talde hori ere eratze-aldian dago, Lehiakortasun Poloaren babesean.\nTelefonoa: 618 620 361


Etorkizuneko oinarriak ezartzeko kongresua du gaur Mondragonek - Debagoiena - Goiena.eus\nEtorkizuneko oinarriak ezartzeko kongresua du gaur Mondragonek\nLeire Kortabarria 2016-07-20 14:57\nJavier Sotil, iazko Kongresuan.\nHastear dago Mondragon Korporazioaren 2016ko Kongresua, Korporazioaren etorkizuneko egiteko moldeak, politikak, kultura eta antolakuntza ezarriko dituena. Bi ponentziaren bidez egingo da hori: Etorkizuneko Mondragon eta Politika sozioenpresariala 2017/2020.\nJavier Sotilek presidente gisa egingo duen azken ekitaldi ofiziala da gaurko kongresua. Korporazioaren Batzorde Iraunkorreko lehendakari Javier Goienetxea izango da Biltzarreko buru, Sotil alboan izango duela.\nBiltzarreko lehen txostenak taldea sendotzeko sustatu beharreko balioen inguruan gogoeta egiteko balioko du; besteak beste, honako kontzeptu hauek landuko dira: autoexijentzia eta erantzunkidetasuna; antolakuntza-eredua, 10 proiektu sektorial barne hartzen dituena (horiekin Korporazioaren egoera sozienpresarialei erantzuna eman nahi zaie); eta elkar-lankidetza finantzarioaren eredu berria, iraunkortasunean eta negozioaren errentagarritasunean oinarritua.\nBigarren txostenak, Politika Sozioenpresariala 2017/2020 izenekoak, negozio lehiakor eta iraunkorrak nabarmenduko ditu batez ere.


Berria.info - Josu Uribetxeberria presoari metastasia diagnostikatu diote\nAstelehena, 2013ko maiatzak 20 - 10:30 Harian\nJosu Uribetxeberria presoari metastasia diagnostikatu diote\nGiltzurruneko minbizia izan zuen duela bost urte; mediku zein sendiak askotan ohartarazi dute gaitzak berritzeko zuen arriskuazArrasaten 800 lagunek manifestazioa egin zuten atzo, presoa aske uzteko eskatuz\nOihana Elduaien- Hodei Iruretagoiena\n800 lagun bildu ziren atzo Arrasaten. / RAUL BOGAJO / ARGAZKI PRESS\nLarri gaixo dauden arren, preso.Gaur Herrira Egunak egingo dira Zarautzen eta AzpeitianEhunka herritar bildu dira azken ostiraleko ekimenetan\nAurreikuspenik txarrenak bete dira: Josu Uribetxeberria presoari berpiztu egin zaio minbizia eta metastasia du. 2005ean izandako minbizia berpizteko arriskua zegoela bazekiten familiakoek eta medikuek, eta alarma guztiak piztu ziren joan zen astean, presoa erietxera eraman zutenean. Hiru nodulu topatu zizkiotela jakinarazi zuen Etxerat-ek herenegun, biriketan zituela bi eta buruan bat, baina artean diagnosi zehatzik ez zutela. Atzo jakin zen, presoari minbizia berpiztu zaiola. Etxerat elkarteak prentsaurrekoa emango du gaur Arrasaten (Gipuzkoa) presoaren egoeraren berri zehatzago emateko.Gaixotasun larriak dituztelako berehala libre utzi beharreko 14 euskal preso politikoen zerrendan dago Uribetxeberria. 2005ean giltzurruna kendu behar izan zioten gaitzagatik �ezkerreko giltzurrunean tumore handi bat topatu zioten�. Orduan gainditu zuen gaitza, baina kasu horietan arriskua handia izaten da hura zabaltzeko edo berpizteko, eta are gehiago espetxean. Izan ere, bere konfiantzazko mediku Endika Intxaustik herenegun ohartarazi bezala, ezinezkoa da espetxean behar bezalako jarraipena egitea, eta froga eta azterketa zorrotzak egin behar zaizkio halako gaitza gainditzen duenari.1987. urtean atxilotu zuten preso arrasatearra, eta 30 urteko zigorra jarri zioten. Hainbatetan eskatu du baldintzapeko askatasuna, eta 2006an, adibidez, gaixotasun larri eta sendaezina zuelako aske uzteko legeak ematen duen aukera aplikatzeko eskatu zuen. Espetxe Zaintzak ez zion ordea eskaera onartu.Elkartasuna UribetxeberriariEgoeraren larriaz jakitun, hainbat mobilizazio izan dira Uribetxeberria aske uzteko. Esate baterako, atzo 800 lagun bildu ziren Arrasaten, manifestazioan. Arrasateko Udaleko ordezkariak Mansillako (Leon) espetxeraino ere joan ziren ekainean, presoa aske uzteko eskatzera. Mozioa onartu zuten udaletxean.Herrira mugimenduko kideek ere gogoan izan zuten atzo Uribetxeberria. Goizean ekitaldia egin zutenean oraindik ez zekiten Uribetxeberriaren diagnosi zehatza, baina kezkatuta zeuden hala ere. Izan ere joan den uztailaren 19tik dago Leongo ospitalean (Espainia) preso arrasatearra, Mansillako espetxetik hara eramanda. Esnalek elkartasuna helarazi zien Uribetxeberriari berari eta haren senideei, eta gogoratu zuen presoak, giltzurruneko minbizia jasan ostean, tratamendua derrigorrezkoa duela bizi osoan zehar: �Hori bateraezina da espetxean egotearekin�, gaineratu zuen. Presoa �berehala� askatzeko eskatu zuen.\nLarri gaixo dauden arren, preso. Gaixotasun larriak dituzten arren, giltzapean dauzkate oraindik hamalau euskal preso. Aske uzteko eskaera aurkeztuta daukate, baina ezezko erantzuna jaso dute beti. Haietako lau besterik ez daude Euskal Herriko espetxeetan..\nGaur Herrira Egunak egingo dira Zarautzen eta Azpeitian\nHerrira mugimenduak antolatuta, egun osoan hainbat ekitaldi izango dira gaur Zarautzen eta Azpeitian, preso eta iheslariei elkartasuna adierazi eta kaleak haien aldeko aldarrikapenez betetzeko asmoz. Zarautzen, 11:00etan irekiko dute Herrira gunea, malekoian, eta herritarrei dei egin diete pasealekua atontzen laguntzeko. 12:00etan elkarretaratzea egingo dute, eta bazkariaren ondoren, hainbat tailer eta jolas izango dira. 19:30ean amaituko dute eguna, poteo musikatuarekin. Azpeitian, berriz, 12:00etan, �pedalkadaz pedalkada, espetxeetara� ekitaldia egingo dute, eta 16:00etan autobus bati tiraka jardungo dira. Horren jarraian egingo dute ekitaldia, eta gauean, afaria izango da.\nEhunka herritar bildu dira azken ostiraleko ekimenetan\nHilero-hilero bezala, ehunka pertsona atera ziren atzo iluntzean kalera, euskal presoak Euskal Herrira ekartzearen aldeko ikurrak eskuan hartuta. Gaixorik dauden euskal presoen eta haien senide eta lagunentzako elkartasun mezuak izan zituzten, eta bereziki Josu Uribetxeberria eta Txus Martinen �egoera larria� gogoratu zuten. �[Espainiako eta Frantziako] Gobernuek oinarrizko eskubideak salbuespenez murrizten dihardute espetxe politika honekin; itzulezinezko tragedia bat izateko arrisku handia duen politika bat da�, ohartarazi zuten Herrira-ko kideek. 197/2006 doktrina ezarri dieten presoak ere gogoratu zituzten, eta Estrasburgoko auzitegiak jakinarazitako epaia �albiste ona� izan dela nabarmendu zuten, �euskal gehiengoaren borondatearekin, logika demokratikoarekin eta giza eskubideen irizpideekin� bat egiten duelako. Hala ere, Parot doktrina bertan behar uzteko herritarren presioak jarraitu behar duela adierazi zuten. �Momentu hau inportantea da�. Besteak beste herri hauetan egin zituzten mobilizazioak: Getaria (45), Aulesti (76), Deba (55), Zumaia (83), Eskoriatza (25), Hondarribia (53), Irun (114), Alegia (15), Amezketa (20), Anoeta (25), Berrobi (6), Berastegi (26), Gaztelu (26), Ibarra (43), Ikaztegieta (20), Leaburu-Txarama (6), Lizartza (43), Tolosa (60), Zizurkil (84). Larrabetzu (97), Abadi�o (42), Zeberio (24), Zuia (20), Arraia-Maeztu (15), Urizarra (25), Irurtzun (25), Lesaka (45), Etxarri-Aranatz (117) eta Leitza (70).\nSiriako Armadak Al Qusair hiria kontrolpean hartu du


Eguzkiarekin dantzan | Otalorea\nAdarraren deia entzuten da eta keak hartuko du zerua. Su garrak izarretaraino igoko dira; eta egunak eta gauak bat egingo dute gaur. Gaitzak gainetik kentzeko sua eta ura , azala arazteko, zorte txarrak uxatzeko. Salto eta dantzarako gaua da, musika eta festarako, suaren inguruan biltzeko.\nBihar goizeko ihintzak ere badu esanahi berezia. Oinutsik ibili eta urte osorako katarro eta gripea uxatzen omen dira; edo larrugorritan belarretan etzanez gero, hobe. Sendabelarrak biltzeko eguna ere bada biharkoa, udako solstizioarekin landarean indartuta egongo direlako. Zegaman hala esaten zen: “San Joan goizên biltzen dan karraskillon birtute aparta izate’mendo”. Karraskiloa lore zuriko zuhaixka da, lehen harekin egindako ura askotan edaten zen. Edo beste hau ere bai: “San Joan goizên jasotzen dien eztârri belarrak, eztârriko gaitz guzîk sendatze`itu”.\nFamiliarren inguruko sinesmenak ere hamarkadatan bizirik egon ziren Zegaman. Familiarrak deitutakoak, zorte ona erakartzeko kutunak izaten ziren. Beste herri batzutan momorro gisa ere azaltzen dira, edo ezagunagoak diren galtza-gorri itsuran. Poltsikoan sartuta eramaten omen ziren. Kontua da, simesmenek gorde dutela solstizio gauean jostorratz ontzi bat sasi gainean zabalik utzi eta han sartzen zirela familiar deituriko jeinu berezi hoiek. Ontzia irekitzerakoan jabearen buruaren inguruan bueltaka hasten omen ziren, eta jabeak esandakoa egingo zuten.\nEguzkia irudikatuz, berriz, San Joan loreak deiturikoekin koroak egin eta soinean eramaten zituzten emakumeek. Joxe Miel Barandiaranek jaso zuen sagarrondoen edo gerezien loreak ere jartzen zituztela.\nAspaldi galdu zen arren, Ugatsako iturria biltzeko leku izaten zen udako solstizio gauean Zegaman. Txistulariek txistua jo eta dantza egiten zen. Jendeak ura edaten zuen erritu bezala. Uraren erritua Euskal Herrian leku askotan errepikatzen da, bakoitzean aldaera bereziarekin. Ura eta sua garbitzearen sinbolo dira.\nSua egitearekin batera, mantentzen den erritua da atarietan lizar adarrak jartzearena. Baita, San Joan bezperan arbola igotzearena ere.\nOtalorea 2017-06-23 2017-06-23 errituak, mitologiia, otalorea, sua, udako solstizioa, Zegama\nPrevious Previous post: Baia ibai ertzetik Pobesera – [11km]\nNext Next post: Kulunka Bidean itzulia, Izpegitik Buztanzelaira – [5km]


Gurpila - Iñaki Irisarri - euskalerria.eus\nIñaki Irisarri 2015-10-14 15:22 Iritzia\nAlde Zaharrean bizi den lagun batek bere kezka agertu zidan lehengo egunean parranda giroan sortzen den iskanbila eta zarata handia dela eta. Lo egiterik ez dagoela, ostegunetik hasi eta asteburua bukatu bitarte. Ezin kendu arrazoia lagunari, noski, baina irriño maltzurra agertu nuen nik garai bateko parrandak gogora ekarrita, lagun horixe bera makina bat alditan ibilitakoa baita, nirekin batera, Alde Zaharreko karriketako dezibelioak hodeietaraino harrotzen. Badakigu baina, ederki jakin ere berrogeitaka urtetik gorakook, nola aldatzen diren gauzak kamarada, perspektiba zein den.\nBai, ez dakit Ekialdeko Karma delako horrekin zerikusirik duen, edo Penduluaren Legea ote den, baina egia da munduaren gurpila biraka eta biraka dabilela, eta halako batean duela gutxi arte geunden tokiaren beste muturrera eramaten gaituela, gu oso ongi ohartu gabe nola demontre gertatu den.\nHorrela, Tuteran zezenaren irudi erraldoia bota zuten kaputxadun horiena aditu nuenean, berehala irudikatu nituen gazte horiek berak baina hemendik hogeita hamar urtera, akaso Euskal Herri independente bateko agintari eta biziki haserre unionista kaputxadun batzuek ardi latxaren irudi erraldoi bat bota izanaren ondorioz.\nTira, batek jakin nondik etorriko zaigun geroa, hori bai, haren nondik norako guztiak Alde Zaharreko tabernazulo baten atarian komentatuko dituzte, ordu txikietan noski, nire lagunaren bilobek.


Ikoitzen arkatza - Ebaluazio hezitzailea iruteko jardunaldiak\nHari honi tiraka, LAB sindikatuak ere ebaluazio sistema propioak izan beharreko gako nagusiak identifikatu nahi ditu. Horretarako ebaluazio hezitzailearen inguruko jardunaldiak antolatu ditu. Goiz osoan zehar luzatuko den saio hau Hernaniko Orona-Ideo zentroan izango da. Ate irekiera 9:00etan izango da eta 14:00ak arte luzatuko dela aurreikusi du sindikatu independentistak. Bertan, Ane Ablanedo, Alexander Barandiaren eta Lore Erriondoren hitzaldiak egoteaz gain, Euskal Herriko esperientzia berritzaileak aurkeztuko dira; hain zuzen, Txintxirri Elorrioko ikastolarena eta Arrankudiagako eskolarena.\n> Informazio guztia eta izen ematea: klik hemen\n> Erreportajea GAUR8n: klik hemen\n> Elkarrizketak: Ane Ablanedo · Alexander Barandiaran · Lore Erriondo


KETO GURU Ciudad Real erosi batetik 49€\nKeto Guru Ciudad Real\nBerri bio-argaltzeko Osagarri direla natural gantz erretzearen zuzenduta dago murrizteko bolumena gerrian eta aldaka, eta, gainera, toxinak ezabatzea da. Lortu nahi baduzu droga at prezioa best — zure eskaera gure web-orri ofiziala. Formularioa bete formularioa erabiliz antolatzea, zehaztu telefono zenbakia eta izena. Minutu batzuk barru gure denbora laburrean izango Duzu harremanetarako Kudeatzailea galdera guztiak erantzun, eta amaitzean entrega at esan helbidea droga.\nCiudad Real, ez da gehigarri bat sasoiko deskontua. Orain kostua on Keto Guru bakarrik 49€. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Bidalketa osoan Espainia\nNon erosi Ciudad Real Keto Guru\nDroga hau hartu, ez Duzu zeure burua mugatu, elikagaien, aldatu du bere bizitza modu. Guztiak egin behar duzun da, ez galdu pilulak.\nNola ordena pilulak Ciudad Real\nErosi Keto Guru web-orri ofiziala Ciudad Real, besterik gabe, baino gehiago 49€. DESKONTUA -50%! Egin duzu eskaera bat, web orrian eta zure eskaera egin eta jaso dela jakina\nBete eskaera orria erosteko tresna. Ondoren get free kontsulta bat gure espezialista. Lan egiten dugun gabe, aldez aurretik ordainketa. Ez da ordainketa agindua mail. Bidalketa ez bakarrik Ciudad Real, baina, era berean, Espainia osoko. Bidalketa kostua mezulari bidez zehaztutako helbide arabera alda daiteke hiria eta aukeratutako entrega zerbitzua.\nPankreitisaren kronika eta akutuen dieta, lagin menua\nPankreatitisaren dieta: zer behar da, dietaren oinarrizko printzipioak, baimendutako eta debekatutako elikagaiak, gutxi gorabehera menua astebetez, jaki goxoentzako errezetak, medikuen iritziak, berrikuspenak eta dietaren emaitzak.\nOrdena Ciudad Real Keto Guru


Irekia Eusko Jaurlaritza - Gobierno Vasco :: Enplegu politiken transferentzia 2010eko urtarrilaren 1a baino lehen egingo dela iragarri du Lehendakariak\nEnplegu politiken transferentzia 2010eko…\nBi gobernuek akordioak lortzeko duten 'gogoa' eta 'borondatea' azpimarratu dute Lopezek eta Chavesek\nEnplegu politiken transferentzia 2010eko urtarrilaren 1a baino lehen egingo dutela iragarri du Patxi Lopez Lehendakariak. Lehendakaria eta Manuel Chaves Herri Administrazio Ministroa izan ditu buru Eusko Jaurlaritzaren eta gobernu zentralaren ordezkariek egiteko daudenak aztertzeko Lehendakaritzan egin duten bilerak. Batzar horretan argi geratu da 'lehenbailehen' akordioetara iristeko bi gobernuen 'gogoa'.\nBanan-banan transferitzeko geratzen diren zerbitzuak negoziatuko dituzten mahai sektorialak osatzen hasteko lehentasunak, metodologia eta egutegiak zehazteko balio izan du bilerak, Lehendakariak komunikabideen aurrean egindako agerraldian azaldu duenez.\n"Ahalegina egingo dugu, Euskal herritarren interesak eta Gernikako Estatutuan aitortutako eskuduntzak defendatzeari muzin egin gabe, eta hori zeharo onartuta daukate Espainiako gobernuak eta Chaves presidenteordeak".\nLehendakariak lehen bilera hau hain azkar egiteko izan duen "borondatea" eskertu dio Chaves presidenteordeari, eta "bi gobernuei eragiten dagozkien arazoak aztertzeko elkarrekin esertzea" bere aburuz "normala" dela adierazi du.\nGaurko bileran transferitzeko geratzen diren politikak jorratu dituzte, enplegu politiken transferentzia ardatz hartuta, Lehendakariaren ustez "tresna boteretsua" baita langabeek lanpostu berria lortzeko aukera gehiago izan dezaten, hobeto prestatuta egon daitezen eta lan-merkatura sartzen direnean egoera hobean egon daitezen.\nHori horrela, 2010eko urtarrilaren 1a baino lehen enplegu politikekin zerikusia duten zerbitzu, gai eta bitarteko guztiak euskal gobernuaren "esku" egon daitezen eta hurrengo aurrekontuetan jaso ahal izan daitezen Eusko Jaurlaritzak eta gobernu zentralak bere egindako konpromisoa iragarri du Lopez Lehendakariak.\nGainera, euskal ekonomia eraberritzeko hainbat proiektu estrategiko aurkeztu ditu. Lankidetza eta diru-laguntza eskatu dizkio Lopezek administrazio zentralari egitasmo horiek garatzeko.\nManuel Chaves Espainiako hirugarren presidenteorde eta Herri Administrazio Ministroak, bestalde, batzar honen garrantzia azpimarratu du eta nahitaez Eusko Jaurlaritzaren eta gobernu zentralaren arteko harreman instituzionalak "normalizatzeko" beharra azpimarratu du.\n"Oso garrantzitsu irizten diot, normalizazio horixe baita lan egiteko testuingururik onena", adierazi du.\nOsasuneko Sailburuak berriro esan du aldi baterako kontratazioetarako onartutako irizpideei eutsiko diela


Eguneratu zure negozio-plana: analisi estrategikorako tresnak - Gaztenpresa\n30 urria, 2020 30 urria, 2020 , Arduera ekintzailea\nBeren bizitzan zehar, enpresa askok beren negozio-planak eguneratu behar izaten dituzte, egoera berrietara egokitzeko (krisi-egoeretara, adibidez) eta lehiakorrak izaten jarraitzeko. Analisi estrategikoei esker, zure enpresaren funtzionamenduan eragiten duten faktore guztiak ezagutu ditzakezu, hala nola alderdi operatiboak, barnekoak, eta merkatuen portaeran eragina duten kanpo-egoerak. Faktore horiek identifikatzen lagun diezazuketen hainbat tresna daude.\nAMIA analisia edo matrizea\nEusko Jaurlaritzak eta Industria, Merkataritza eta Turismo Ministerioak, besteak beste, metodologia gisa bereganatu duten tresnarik ezagun eta eraginkorrenetako bat da. Haren lau analisi-elementuei esker, zure negozioaren barneko eta kanpoko indarguneak eta aukerak ebaluatu ahal izango dituzu, baita ahuleziak eta mehatxuak ere.\nIturria: Espainiako Industria, Merkataritza eta Turismo Ministerioa.\nIndarrak. Beste enpresa batzuen aldean, zureari mesede egiten dioten alderdiak identifikatzen ditu, hala nola prezio eta kostu lehiakorragoak, egokitzeko gaitasuna edo egitura txikiagoa.\nAukerak. Zure negozioa garatzen laguntzen duten kanpo-faktoreak dira, digitalizazioa edo merkatuaren hazkundea, adibidez.\nAhuleziak. Beste enpresa batzuen aldean, zure enpresari zein barne-elementuk kalte egiten dioten zehazten du, hala nola markaren ezagutzarik ezak edo gainerakoek baino prestazio txikiagoak izateak.\nMehatxuak. Zure jarduera argi eta garbi kaltetzen duten kanpo-faktoreak aztertzen ditu, egoera ekonomikoa eta eskaeraren urtarokotasuna, adibidez.\nAMIA analisiak baino izaera exekutiboagoa du, haren helburua akatsak zuzentzeko eta trebetasunak sustatzeko beharrezko ekintzak zehaztea eta abian jartzea baita. Honako hauek dira haren lau azterketa-elementuak:\nITURRIA: “Coaching para emprendedores” webgunea\nAhuleziak zuzentzea. Ahuleziak edo horiek zure enpresan duten eragina txikitzeko estrategiak prestatzea da helburua.\nMehatxuei aurre egitea. Mehatxuak ahulezia bihur ez daitezela lortu behar duzu, eta horretarako, arrisku bat ez gertatzeko edo haren inpaktua arintzeko ekintzak diseinatu behar dituzu, besteak beste.\nIndarrei eustea. Zure indarrak zaintzea eta lehiarako abantailari eustea da helburua.\nAukerak ustiatzea. Aliantzak bilatu eta proaktiboa izan behar duzu, aukerak etorkizunean indargune bihur daitezen.\nBatzuetan, faktore soziopolitikoek enpresa baten jarduera baldintzatzen dute, bereziki atzerriko merkatuetan jarduten duenean. Jarraian adierazten diren elementuak aztertuta errazago identifikatuko dituzu faktore horiek, estrategiarik egokiena aukeratzeko:\nITURRIA: Francisco Torreblanca, marketineko aholkulari estrategikoa\nPolitikoak. Gobernu batek garatutako ekintza zehatzak, itunekin eta dirulaguntzekin lotuta, adibidez.\nEkonomikoak. Politika ekonomikoak, interes-tasak, KPI, langabezia-tasa eta abar.\nSozialak. Bilakaera demografikoa, hezkuntza-maila, gizarte-ohiturak eta abar.\nTeknologikoak. Garapen teknologikoaren indizea.\nEkologikoak. Ingurumen-politikak, jasangarritasun-indizeak, birziklapena eta abar.\nLegezkoak. Lan-osasunari, jabetza intelektualari eta zure negozioaren jardueran eragin dezaketen gainerako alderdiei buruzko legeak.\nAnalisi hori Igor Ansoffek asmatu zuen 1957an, enpresa batek hedapen-estrategia bati ekiteko orduan izan ditzakeen arriskuak ebaluatzeko, eta merkatu batek eskaintzen dituen aukerak aztertzeko. Analisiak gaur egungo produktuak eta merkatu berriak uztartzen ditu, eta honako aldagai hauek ditu:\nITURRIA: Corporate Finance Institute\nMerkatuan sakontzea. Gaur egungo produktu bat eta merkatu bat uztartzetik sortzen da; hau da, merkaturatzen ditudan produktu berberak erabiliz, merkatu batean gora egin dezakedan aztertzen du.\nMerkatuaren garapena. Lehendik dagoen produktu bat merkatu berri batean sartzeko aukera aztertzen du.\nProduktuaren garapena. Gaur egungo merkatuak produktu berri bat beregana dezakeen aztertzen du.\nDibertsifikazioa. Produktu berri baten sorrera eta hura merkatu berri batean merkaturatzeko aukera uztartzen ditu. Merkatua eta produktua garatzeko ikuspegi bateratua eskatzen du.\nEredu honek hainbat adierazle aztertzen lagunduko dizu, zure enpresaren funtzionamenduan nola eragiten duten zehazteko. Tresna horri esker, zure produktuaren edo zerbitzuaren balio erantsia handitzeko zure enpresak zer egin behar duen zehaztu dezakezu. Honako elementu hauek aztertzen ditu:\nIturria: WTD Work To Do\nFaktoreen baldintzak. Enpresa bati merkatuan posizionamendu handia ematen dioten faktoreak enpresak berak sortzen dituenak direla jasotzen du elementu honek.\nEskaeraren baldintzak. Eskaerak berritzera eta ahalegin handiagoa egitera behartzen du enpresa, bezeroak asetzeko.\nEnpresen estrategia, egitura eta lehia. Lehia pizgarri bat da zure enpresak bere produktua edo zerbitzua hobe dezan.\nAntzeko sektoreak eta sektore osagarriak. Ekoizpen-marjina jakin batzuk lortzeko lehiak areagotu egiten ditu eskaintzaren estandarrak, eta eskaintza hobetzen laguntzen du.\nGobernua/Zuzendaritza. Enpresa baten zuzendaritza arduratzen da enpresaren baliabideak kudeatzeaz eta berrikuntzaren edo ikerketaren alde apustu egiteaz.\nZoria. Negozio bati eragin diezaiokeen eta enpresa baten lehia-abantailak hobe edo kalte ditzakeen alderdi ukaezin bat da.\nZure negozio-plana eguneratzeko laguntza behar baduzu, Gaztenpresan behar duzun guztia eskainiko dizugu, zure enpresari merkatuaren egoera berrietara egokitzen lagunduko dion azterketa estrategikoa egin dezazun.\nPrezio merke eta lehiakorra ez da izaten beti arrakastaren eta salmenten bermea, batez ere gure negozioa produktu edo zerbitzu...\nEkintzaileetzat gomendatutako 4 liburu\n6 urria, 2015 6 urria, 2015 , Arduera ekintzailea\nEkitea pentsatzen ari bazara, Gaztenpresan laguntza eskain diezazukegu. Doako 900 101 143 telefono-zenbakira dei diezagukezu. Aurreko beste sarrera batean...\nNola sortu arropa-marka batZure negozioa sendotzeko webinar eta tutoretza digital berriak


Mortery - Wikipedia, entziklopedia askea.\nMortery Frantziako udalerria da, Seine-et-Marne departamenduan dagoena, Île-de-France eskualdean. 2013an 172 biztanle zituen.\nXavier BOUVRAIN (2014-2020)\n48° 35′ 56″ N, 3° 15′ 36″ E / 48.5989°N,3.26°E / 48.5989; 3.26Koordenatuak: 48° 35′ 56″ N, 3° 15′ 36″ E / 48.5989°N,3.26°E / 48.5989; 3.26\nRouilly, Provins, Saint-Hilliers, Vulaines-lès-Provins, Chenoise eta Chenoise-Cucharmoy (en)\n2007an Mortery udalerrian erroldatutako biztanleak 172 ziren. Familiak 56 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 66 etxebizitza zeuden, 59 familiaren etxebizitza nagusia ziren, 2 bigarren erresidentzia ziren eta 5 hutsik zeuden. 62 etxeak ziren eta 4 apartamentuak ziren. 59 etxebizitza nagusietatik 44 bere jabearen bizilekua ziren, 13 alokairuan okupaturik zeuden eta 2 doan lagata zeuden; 1ek bi gela zituen, 8 etxek hiru zituzten, 17 etxek lau zituzten eta 34 etxek bost zituzten. 44 etxek euren parking plaza propioa zuten azpian. 21 etxetan ibilgailu bat zegoen eta 37 etxetan bat baino gehiago zituzten.\nMortery udalerriko biztanleria-piramidea 2009an .\n2007an lan egiteko adina zuten pertsonak 117 ziren, horien artean 92 aktiboak ziren eta 25 inaktiboak ziren. 92 pertsona aktiboetatik 81 lanean zeuden (46 gizon eta 35 emakume) eta 11 langabezian zeuden (2 gizon eta 9 emakume). 25 pertsona inaktiboetatik 10 erretiraturik zeuden, 12 ikasten zeuden eta 3 "bestelako inaktibo" gisa sailkaturik zeuden.\n2009an Mortery udalerrian 60 unitate fiskal zeuden, 188,5 pertsonek osaturik. Pertsona bakoitzeko diru-sarrera fiskalaren mediana urteko 17.817 euro zen. \n2007an zeuden 8 komertzioetatik, 2 eraikuntza enpresak ziren, 2 ibilgailuen saltze eta konpontze enpresak ziren, 2 higiezinen enpresak ziren eta 2 zerbitzu enpresak ziren.\n2000. urtean Mortery udalerrian 6 nekazaritza-ustiategi zeuden, 696 hektarea erabiltzen.\nRouilly (1,5 km)\nSaint-Hilliers (2,5 km)\nCourchamp (4,6 km)\nChenoise (5,2 km)\nCucharmoy (5,2 km)\nProvins (5,4 km)\nVoulton (5,8 km)\nSaint-Brice (5,9 km)\nAzken aldaketa 1 urtarrila 2020(e)an, 03:33(e)tan\nOrriaren azken aldaketa: 1 urtarrila 2020, 03:33.


Sendagile katalan batek hiesa kutsatzen dio emakume bati, erditzen ari zela. | Consumer\nSendagile katalan batek hiesa kutsatzen dio emakume bati, erditzen ari zela.\nMedikuak ez zekien GIBa zeramala kaltetua artatu zuenean\nBartzelonako klinika pribatu bateko mediku batek Giza Immunoeskasiaren Birusa (GIB) kutsatu zion emakume bati erditzen ari zela, Miquel Bruguera Bartzelonako Medikuen Elkargo Ofizialeko lehendakariak atzo esan zuenez. Ospitaleratu zenean, pazienteak ez zuen gaixotasun horrekin lotutako arrisku-faktorerik.\nDuela ia bi urte gertatu ziren, zesarea bidez erditze bat izan zenean Bartzelonako titulartasun pribatuko osasun-zentro batean. Zenbait aste geroago, emakumea gaizki sentitzen hasi zen, eta beste mediku batek test bat egitea erabaki zuen, besteak beste, hiesaren birusaren eramailea zen egiaztatzeko, azkenean “positibo eman zuen”, Bruguerak azaldu zuenez.\n“Emakumeak ez zuen gaixotasun horrekin lotutako arrisku-faktorerik, eta, beraz, ebakuntza kirurgikoan kutsatzeko aukera pentsatu zen”, esan zuen medikuen elkargoko lehendakariak. Emakumea tratatu zuen osasun taldea aztertu ondoren, zesarean artatu zuen medikuak birusa zuela eta ez zekien.\n“Argitaratu gabeko” kasua\nBruguerak, gertaerak deitoratu zituenez, “argitaratu gabeko” kasua aipatu zuen, eta esan zuen hiesaren birusa zegoenetik ez zela aintzat hartu medikuaren eta gaixoaren artean kutsatzeko aukera. GIBa detektatu zenetik gertatu den antzeko kasu bakarra Estatu Batuetako dentista batena izan zen, ustez bere bost paziente kutsatu zituena.\nKutsaduraren eragilea medikua izan zela ikusi ondoren, profesionalen elkargoak medikuari eskatu zion “gaixoa arriskuan jar zezaketen praktikak uzteko, gaixotasuna transmititu eta ebakiak eta ziztadak saihesteko”, Brugueraren arabera. Gainerako jarduera medikoetarako, elkargo profesionalak ez zuen murrizketarik egin.\nDuela ia urtebete eta erdi, Bartzelonako Medikuen Elkargo Ofizialak, Generalitateko Osasun Publikoko Zuzendaritza Nagusiarekin eta Bartzelonako Udalaren Higiene Institutuarekin elkarlanean, ikerketa bati ekin zion, kutsatzea eragin zuen medikuak birusa beste gaixo batzuei transmititu ote zien jakiteko. “Zorionez, emaitza negatiboa izan zen”, esan zuen Bruguerak.\nKutsaduraren eragina jasan duen emakumeak ez du bere kasua eraman Bartzelonako Medikuen Elkargo Ofizialarekin akordioa lortu ondoren. Pazienteak kalte-ordain bat jaso du, eta Bruguerak ez zuen zenbatekoa zehaztu.\nBartzelonako elkargoko lehendakariak esan zuen gaur egun ez dagoela inolako arautegirik “GIBak kutsatutako medikuei ebakuntza kirurgikoak egitea debekatzeko”, “aukera hori ez zelako gertatu”, Estatu Batuetako dentistarena izan ezik, ezin izan baita baieztatu. Hala ere, Kataluniako kode deontologikoak dagoeneko ohartarazten die gaixotasun infekziosoren bat duten medikuei “zuhurtasun-neurri guztiak aplikatzen” dituztela pazienteak ez kutsatzeko, eta amaitu egin da.\nhies médico-eu parto-eu


Ez ordaindu abuztuan kanpoko zurkeriarik. | Consumer\nEz ordaindu abuztuan kanpoko zurkeriarik.\nNeguan, loratzen ari diren landareek bakarrik behar dute ongarria\nAbuztuan oso kontuan izan behar da kanpoko zurezko aleak ez ordaintzea komeni dela, landare mota horiek atsedenaldia hartzen baitute bero handieneko garaietan. Hazkuntza eten egiten dute zurtoinek heltzeko denbora gehiago izan dezaten, eta horrek negu gordinari ahalik eta baldintzarik onenetan aurre egiten lagunduko die.\nUrte amaieran eta hasieran ere ez da ordaindu behar, landareen beste atsedenaldia errespetatu behar baita, normalean udazkenaren eta neguaren artean izaten dena. Hala ere, aurreko baieztapena ez da zorrotz bete behar, hilabete hotzenetan garatzen eta loratzen diren landareak daudelako, eta landareak bete-betean hazten direnean edo loratzen hasten direnean, ongarritu egin behar izaten direlako ahalik eta elikagai gehien behar dutelako.\nleñosos-eu ongarriak Plantas-eu


II Foroa - Aspegi\nII. ASPEGI GUNEA “Emakumea eta dirua, konpondu gabeko gatazka”\nASPEGIK II. ASPEGI GUNEA ospatu du, ehunen bat gipuzkoako enpresa emakume, zuzendari eta profesional elkartu direlarik. Hauekin batera hainbat erakundeetako ordazkari, bide Foru Aldunditik Miren Elgarrezta Berdintasun Diputatua, Antton Tomasena Ekonomia Sustapen zuzendaria, udal zinegotziak, Gipuzkoako Ganbera, Ekonomisten Euskal Elkargo, Erizainen Elkargoa eta abar luze bat, etorri dira gipuzkoar gizartearen ordezkaritza anitza lortuz. ASPEGI GUNEAk Emakunde eta Rural Kutxaren babesa izan du.\nGunearen helburuaekonomi, gizarte eta lan esparruan emakume eta gzionen arteko aukera eta eskubide Berdintasuna lortzen laguntzea izanik, bai eta ekintza eta ekimen ugari bultzatzea emakumea lan eta empresa eremuan sar dadin, aldi berean emakumeak esparru honetan garatzen dituen lorpenak bistaratzen lagunduaz.\nAlicia Kaufmann Soziologian doktorea da Pariseko des Hautes en Sciences Socials eta Madrideko Universidad Complunese erakundeetan. Alcalá de Henares Unibertsitateko Soziologian Katedraduna ere bada. Unibbertsitate Kontseiluak onartutako “Genero aniztasun eta Berdinatsuna eskubideetan” zeharkako materian elkarlanean dabil. Estatu eta nazioarte mailan hizlaria bezela aritzen da.Santander Bankuko lehen “Emakumea eta Enpresa” jardunaldiak antolatu eta koordinatu zituen, erakunde horrentzat “Estatu mailan sukurtsal emakume zuzendarien ibilbide profesionala” aztentzen zuen proiektu bat landu zuen.\nBere ekoizpen zientifikoa oso ugaria da, 22 liburu eta 75 artikulu idatzi dituelariak. Azken liburua “Mujer, Poder y dinero” titulupean argitaratu da haurten. Bertan, Top 100 Emakume Lider “Pentsalari eta aditu” en artean dagoen emakume honek, emakume profesionalaren inguruan dauden mito eta misterio batzuk argitzeko asmoz, galdera batzuk egiten ditu: Zergaitik emekumeak gutxiago irabazten dute oraindik? Zerk geldiarazten ditu arrakasta lortzeko, soldata on bat negoziatzeko edo aginpidea hartzeko?


HARI BIRU | Elkar Musika HARI BIRU – Elkar Musika\nAutorea: Maddi Oihenart\nLoak hartutako emozioen berpiztean datza, batez ere, kantuaren artea; entzulea bere ametsetako mundura, bere fantasietara, bere amodioetara, bere malenkonietara gozoki eramaten du kantuak, barru-barrutik kilima esplikaezinak sorraraziz. Maddi Oihenartek maisuki ferekatzen ditu ametsak eta sentipen zoragarri bezain bereziak azaleratzen kantuaren eraginez. Bere bozaren sotiltasunari darion sentimenduaren emankortasunagatik, une honetan Maddi Oihenart Pirineoetako kantaririk adierazgarrienetakoa dela esan genezake. Barrurantz abesten du Maddik, bakea eta isiltasunaren artean doinua bilatuz eta naturaren melodien artean uztartuz. Maddiri kantatzen entzutea, milaka urtetako pagadi zuberotar batean murgiltzea bezalakoa da, oreka, freskura, bizitzaren murmurioa larruazaletik barrura sartzen zaigu berehala. Beste kantari eta musikari askorekin batera hainbat proiektutan hartu du parte Maddik, baina honako “HARI BIRU” hau bere izenean kaleratzen duen lehen diskoa dugu. Zuberoako esentziak, bere arimaren lasaia eta gizakiaren betidaniko oroimenak harilkatzen ditu Maddik bere ahots eder, sendo eta zabalaren inguruan, bere konposizioak hala nola egungo zuberotar olerkiak besteren gainetik nabarmenduz. Juantxo Zeberioren moldaketen soiltasuna lagungarri suertatzen da Maddiren sentipena melodia gozoaz beztitzeko. “Hari biru” izeneko disko honek harritu eta harrapatu egiten gaitu; biluzia bezain dotorea, gizatiarra eta zerutiarra aldi berean, Maddiren ahots unibertsalak gure ametsen bidezidorrak argitzen dizkigu, irribarrez bere magal beroan esnatzen garen bitartean. 1. Botzik… Malentxo (hitzak: Maddi Oihenart / musika: Juantxo Zeberio) 2. Bizihari (hitzak: Itxaro Borda / musika: Juantxo Zeberio) 3. Hitzez eitzi (hitzak eta musika: Maddi Oihenart) 4. Ez dakit (hitzak: Itxaro Borda / musika: Maddi Oihenart) 5. Argizagi ederra (hitzak eta musika: herrikoia) 6. Ikusiko dira berriz (hitzak: Itxaro Borda / musika: Maddi Oihenart) 7. Beti da orain (hitzak: Karlos Linazasoro / musika: Juantxo Zeberio) 8. Bizi izaretan (hitzak: Karlos Linazasoro / musika: Juantxo Zeberio) 9. Idek (hitzak: Itxaro Borda / musika: Maddi Oihenart) 10. Irrifarrak (hitzak: Maialen Lujambio / musika: Maddi Oihenart) 11. Ürxapal bat (hitzak eta musika: Etxahun Topet)